BiH po prvi put zvanično obilježava Dan sjećanja na holokaust - Kozarac.ba\nInstitucije BiH će po prvi put zvanično obilježiti 27. januar, Međunarodni dan sjećanja na holokaust, te biti pokrovitelji manifestacija kojima će Jevrejska zajednica u BiH obilježiti taj dan.\nPrema odluci Generalne skupštine Ujedinjenih naroda širom svijeta se 27. januar obilježava kao Dan sjećanja na holokaust, jer je na taj dan 1945. godine sovjetska Crvena armija oslobodila najozloglašeniji koncentracioni logor Aušvic. Kako je za Agenciju FENA izjavio publicist i istraživač Jevrejske zajednice u BiH Eli Tauber, Jevrejska zajednica je organizirala dva događaja kojima će se obilježiti ovaj dan.\nU prostorijama Jevrejske zajednice će u subotu, 27. januara, biti održana promocija dvije knjige o holokaustu te predavanje prof. Muhameda Mešića iz Beča o genocidu od Aušvica do Darfura.\nTauber je naglasio da je Predsjedništvo BiH na prošloj sjednici odlučilo da bude pokrovitelj manifestacije koja će se održati u prostorijama Jevrejske zajednice.\nDrugi događaj Jevrejska zajednica organizira u saradnji sa Istorijskim arhivom Sarajevo. Radi se o izložbi antisemitskih plakata iz Drugog svjetskog rata pod nazivom “Sjećanje na holokaust”, koja će biti postavljena u galeriji “Novi hram”.


Dobar deo preduzeća u Srbiji nesolventan – Nadlanu.com\nObjavljeno 30. nov 2012. / 12:15:40\n“To ima svoje posledice po likvidnost i ne može se drugačije reštiti, nego da se čitav javni i privatni sektor dovede na komercijalne i tržišne uslove”, rekao je on novinarima uoči konferencije “Mere za izlazak iz krize – izazovi, prioriteti i rizici u Srbiji i Vojvodini 2013-2020”.\nPrema njegovim rečima, konsolidacija javnog i privatnog sektora olakšala bi i situaciju u bankama, jer banke imaju nenaplativa potraživanja koja su upravo posledica stanja u korporativnom sektoru.\n“Dosta je važno da se napravi i fiskalna reforma u Srbiji, koja bi značajno smanjila opterećenje privrede, a to bi onda značilo i dodatno smanjenje javnih rashoda”, rekao je Gligorov u Novom Sadu.\nDodao je da su rashodi u Srbiji i dalje veliki, bez obzira na smanjenja zbog inflacije, a poreski teret je čak povećan, što nije dobro za privredu koja je u “relativno rđavom finansijskom stanju”, zbog čega bi država trebala da napravi ozbiljnu poresku reformu.\n“Ključni problem u Srbiji je niska zaposlenost i potrebno je napraviti jedan dobar program aktivne politike zapošljavanja, zato što sa ovim stepenom zaposlenosti teoretski i praktično se vrlo malo šta može uraditi”, ocenio je Gligorov.\nGovoreći o stanju u javnim i javno-komunalnim preduzećima Gligorov je rekao da je jedan od načina za poboljšanje njihove efikasnosti ulazak u javno-privatna partnerstva i veće uključivanje privatnog sektora.\nNOVI SAD, 30. novembra 2012. (Beta)


Automatizovana protivgradna zaštita - Trayal korporacija\nAutomatizovana protivgradna zaštita pomoću daljinskih protivgradnih stanica\nMaksimalna efikasnost u odbrani od grada!\nO štetama koje grad počini u Srbiji nema sveobuhvatnih podataka. Sporadične procene koje se odnose samo na poljoprivredu govore o štetama od više od 40 miliona evra godišnje. O štetama u privredi, šumarstvu, štetama na nepokretnoj imovini i vozilima građana, o povredama domaćih i divljih životinja, o štetama koje nastaju kao produženi ili posredni efekti nema podataka. Procenjuje se da su ukupne štete i do 100 miliona evra godišnje. Mediji neretko laičkim, pogrešnim i senzacionalističkim tekstovima stvaraju dodatnu štetu u društvu, uznemiravaju građane, okrivljuju pogrešne institucije.\nSvetska meteorološka organizacija upozorava: zbog poremećaja u Zemljinoj klimi, iz godine u godinu povećava se pojava olujnih-nepogodskih procesa, pa samim tim i grada i šteta koje on izaziva.\nSistem protivgradne zaštite u Srbiji funkcioniše slično kao u većini država u svetu – zasejavanje gradonosnih oblaka srebro-jodidom. Odbrana od grada poverena je Republičkom hidrometeorološkom zavodu koji se snalazi kako zna i ume da sa nedovoljno para iz državnog budžeta “ubije“ što više zrna grada. Svoj deo posla meteorolozi su razvili do najvišeg nivoa, rakete su najsavremenijeg tipa i izuzetno efikasne, ali kad treba ispaliti raketu – dešava se da je nema, da nema strelaca.\nPrimer: Šteta od grada na teritoriji opštine Ivanjica samo jednog dana, 14. maja 2015. godine bila je veća od ukupne vrednosti godišnje nabavke protivgradnih raketa za celu Srbiju.\nNovi Trayalov sistem rešava sve objektivne i tehničke teškoće i obezbeđuje maksimalnu moguću efikasnost u odbrani od grada.\nNovi Trayalov projekat – Automatizovana protivgradna zaštita pomoću daljinskih protivgradnih stanica (APGZ), sa dokazano efikasnim sopstvenim protivgradnim raketama, je karika koja nedostaje – to je rešenje: apsolutno efikasna odbrana od grada!


Pripadnici vojske dezinfikuju podzemnu železnicu u Madridu\nU Španiji je u utorak zabeležen rekordan broj žrtava koronavirusa, dok je širom sveta zaraženo više od 800 hiljada ljudi.\nŠpanija i Italija i dalje pokušavaju da spreče kolaps zdravstvenih sistema. Bolnice u velikom broju španskih regiona nemaju dovoljno kreveta na intenzivnoj nezi, a koronavirusom je zaraženo više od 13 hiljada zdravstvenih radnika od ukupno 94.417 obolelih u toj zemlji.\nU Italiji i Španiji je trenutno više od polovine od najmanje 40.000 smrtnih slučajeva od koronavirusa širom sveta. Najviše obolelih je u Sjedinjenim Državama, 164.610, prema podacima Univerziteta Džons Hopkins.\nU italiji se broj žrtava povećao za 837 na 12.428, saopštila je Agencija za civilnu zaštitu, dok je zaraženo više od 105 hiljada. Šef Nacionalnog instituta za zdravlje rekao je da je zemlja dostigla "plato" i da bi trebalo da usledi pad u broju zaraženih.\nU Belgiji, sa 705 žrtava do sada, od koronavirusa je preminula dvanaestogodišnja devojčica, što je najmlađa žrtva u toj zemlji i kako prenose mediji, u Evropi. Još nije poznato da li je prethodno imala zdravstvenih problema.\nNa istoku, u Rusiji, prijavljeno je 500 novih slučajeva, što je najveći rast od početka epidemije. U zemlji je ukupno zaraženo 2.337 osoba. Moskva je u karantinu od ponedeljka, a vlada razmatra proglašenje vanrednog stanja na nacionalnom nivou.\nGlavni lekar u bolnici u Moskvi, koji se prošle nedelje sastao i rukovao sa predsednikom Vladimirom Putinom, saopštio je da je zaražen koronavirusom.\nLekar Denis Protsenko rekao je da se oseća dobro i da je u samoizolaciji, dok iz Kremlja još nije saopšteno da li će se i Putin testirati na koronavirus.\nU Kini, prvobitnom žarištu zaraze, u utorak je prijavljen samo jedan smrtni slučaj od koronavirusa i 48 obolelih za koje vlada tvrdi da su svi zaraženi u inostranstvu.


Opozicija će insistirati na održavanju lokalnih izbora u jednom danu - Vijesti.me\nSPAJANJE IZBORA OLAKŠAVA KONTROLU\nOpozicija će insistirati na održavanju lokalnih izbora u jednom danu\nStalni izbori omogućavaju vladajućim partijama da maksimalizuju učinak izbornih manipulacija najupečatljivije iskazanih kroz afere ‘Snimak’ i ‘Koverta’“, tvrdi Vujović Edit\n3400 pregleda 8 komentar(a)\nOpozicija traži objedinjavanja izbora: Sa glasanja u Podgorici (Foto: Zoran Đurić)\nSamir Kajošević 25. avgust 2019, 21:03\nOpozicija mora insistirati na održavanju lokalnih izbora u jednom danu, jer se vladajućoj koaliciji time smanjuje mogućnost zloupotrebe državnog aparata za izbornu kampanju. U opozicionim partijama smatraju da bi to omogućilo lakšu kontrolu izbornog procesa, dok u civilnom sektoru ističu da treba biti pažljiv sa uvođenjem novih pravila u izborno zakonodavstvo.\nGeneralni sekretar Socijaldemokratske partije (SDP) Ivan Vujović smatra da bi održavanje lokalnih izbora u jednom danu trebalo da bude jedan od važnijih zahtjeva opozicije u okviru pregovora o izbornim reformama.\nIstičući da sa Crna Gora nalazi u stanju permantnog izbornog procesa, Vujović je kazao da to sprečava normalno funkcionisanje političkog sistema “jer su partije praktično stalno u izbornoj kampanji”.\n“Umjesto da se u relativno dugom međuizbornom periodu bave problemima građana, partije se više bave same sobom i sopstvenim rejtingom. Stalni izbori omogućavaju vladajućim partijama da maksimalizuju učinak svog klijentelističkog sistema i raznih izbornih manipulacija najupečatljivije iskazanih kroz afere ‘Snimak’ i ‘Koverta’“, tvrdi Vujović.\nOdlukom o formiranju Odbora za sveobuhvatnu reformu izbornog i drugog zakonodavstva, između ostalog, predviđeno je da to skupštinsko tijelo raspravlja o rješenju prema kojem bi se lokalni izbori u svim opštinama održali istog dana. Opozicija je krajem prošle godine tražila da predsjednički i lokalni izbori u 12 opština budu održani istog dana, ali je tadašnji predsjednik države Filip Vujanović to odbio navodeći da nema razloga za spajanje izbora. Nakon odbijanja zahtjeva opozicije, lokalni izbori u Ulcinju i Beranama održani su u februaru, predsjednički u aprilu, dok su izbori u 12 opština održani u maju.\nEvropska komisija (EK) je u izvještaju o napretku upozorila da se lokalni izbori i dalje ne odvijaju istog dana u cijeloj zemlju, već u kontinuitetu.\n“To posmatranje izbora čini komplikovanim, čime se ostavlja dovoljno prostora za tvrdnje o nepravilnostima koje se ne mogu nezavisno ocijeniti“, navodi se u izvještaju EK.\nIzvršni direktor Centra za demokratsku tranziciju (CDT) Dragan Koprivica smatra da postoji mogućnost za dogovor o istovremenom održavanju lokalnih izbora.\nDragan Koprivica(Foto: Igor Šljivančanin)\n“Dva su osnovna principa za moguće rješenje. Prvi bi bio politički dogovor, utvrđivanje jedinstvenog datuma i potpisivanje neke vrste deklarativnog dokumenta nakon čega bi odbornici u svim opštinama u Crnoj Gori dobrovoljno sebi skratili mandat. Drugi način su potencijalne intervencije u zakonodavstvu – fiksiranje termina parlamentarnih, lokalnih izbora u izbornom zakonu ili zakonodavna intervencija u nekom drugom zakonu i skraćenje mandata svim skupštinama opština“, kazao je Koprivica i istakao da bi zakonodavne intervencije morale biti pažljivo analizirane.\n“One mogu voditi i ukidanju mogućnosti vanrednih izbora. Takođe, u slučaju ovih intervencija bi se moralo veoma voditi računa o principima samostalnosti lokalnih uprava i njihovom pravu na donošenje odluka“, tvrdi on.\nOdbor bi nakon ulaska predstavnika Demokrata trebalo da nastavi sa radom u septembru, a sredina novembra je rok do kada to parlamentarno tijelo treba da dostavi Skupštini izmijenjene izborne zakone. Izborno zakonodavstvo mora biti izmijenjeno do kraja godine, jer se 2020. održavaju redovni parlamentarni izbori. U odboru zasada opoziciju predstavljaju samo Demokrate i samostalni poslanik Neđeljko Rudović, dok je Demokratski front (DF) zamrznuo rad u tom skupštinskom tijelu, a SDP se još nije izjašnjavao.\nGeneralni sekretar Demokrata Boris Bogdanović podsjeća da je zahtjev za istovremenim održavanjem lokalnih izbora dio tzv. Briselskog plana koji su predložili lideri Demokrata i pokreta URA sa evropskim zvaničnicima. On smatra da to rješenje mora biti uvedeno u izborne zakone.\n“Ne samo da je realno da dio izbornog zakonodavstva bude i odredba o održavanju lokalnih izbora u jednom danu, već je uslov svih uslova, kako nam se ne bi ponovilo sprovođenje izbornog procesa u svakoj od lokalnih samouprava ponaosob. Dosadašnje rješenje omogućavalo je DPS-u da na mali dio biračkog tijela na lokalnom nivou sruči kompletnu svoju izbornu mašineriju, zajedno sa svim državnim resursima i golom silom, pravnim nasiljem i ogromnim finansijskim sredstvima iz crnih fondova“.\nVujović: DPS koristi mašineriju po opštinama\nVujović upozorava da vladajuća koalicija koristi državni aparat tokom izborne kampanje za lokalne izbore, kada se u opštine šalju ministri koji obećavaju ulaganja. Istovremenim održavanjem izbora, smatra on, taj pritisak bi se ublažio.\n“Svima je jasno da na lokalnim izborima u jednoj ili dvije opštine mehanizmi zloupotreba kroz koncentraciju državnih i svih drugih resursa imaju za vlast dodatne efekte. EK u svom izvještaju, upravo svjesna ovakve nedemokratske prakse u režiji vlasti, naglašava da sve to dodatno onemogućava efikasnu međunarodnu kontrolu izbora zbog čega imamo toliko i tvrdnji i dokaza o izbornim zloupotrebama“.\nBogdanović: Vlast ne mari za zakone\nPodsjećajući na smjenu vlasti u Kotoru, Bogdanović je istakao da je “preuzimanje vlasti pajserima i kupovinom odbornika pokazalo da zakoni u Crnoj Gori boba ne vrijede”.\n“Možete imati najsavršenije zakonodavstvo u Evropi, ali ako imate najkriminalniju i najkorumpiraniju vlast na tlu Evrope, onda bez dosljedne i oštre reakcije opozicije i činilaca međunarodne zajednice, svaki izbori gube smisao“.


NOVI SAD – Proteklih dana, nedelja i meseci, desetine i stotine hiljada izbeglica, uglavnom iz Sirije, propatili su na kiši, na ulici, bez hrane, na putu s decom u rukama. Jedino što je uspevalo da zaseni užasne fotografije i snimke stradalih, među kojima je bilo i beba čija je tela more izbacivalo na obalu Grčke i Turske, staraca koji se provlače kroz bodljikavu žicu na granici s Mađarskom i roditelja očajnih što nemaju šta da presvuku pokisloj deci, bilo je, najblaže rečeno, neljudsko ponašanje vojske, policije i uopšte pojedinih država, članica Evropske unije, čiji su lideri pokazali da apsolutno ne razumeju niz vrednosti na kojima je nastala i počiva ista ta EU. Počev od solidarnosti. Na njihovom čelu definitivno je mađarski premijer Viktor Orban. A kritika koja je stizala od pojedinih evropskih lidera i čelnih ljudi EU zbog svega što je činio i što čini, bila je bleda i nedovoljna da spere svu ljagu koju je naneo.\nDobrodošli / niste dobrodošli\nDok su u Makedoniji na kolone izbeglica bacali suzavac i tukli ih pendrecima, slike iz Srbije na kojima građani pomažu te nesrećne ljude, a naročito fotografija policajca koji drži i zabavlja devojčicu kojoj je majka klonula od umora, obišle su svet. Isto tako, građani brojnih evropskih gradova pokazali su da razumeju muku tih ljudi, čekajući ih s hranom, garderobom, pa i prevozom kroz Austriju. Stotine hiljada ljudi protestom je širom Evrope 12. septembra poručilo izbeglicama – „Dobrodošli ste“.\nS druge strane, Bugarska je isterivala tenkove i na različite načine poručivala izbeglicama da nisu dobrodošli, dok su u Češkoj zabeleženi primeri obeležavanja tih ljudi flomasterima. Ali prizori iz susedne Mađarske bili su još najužasniji. Među njima su i snimci u kojima su izbeglice u kavezima za pse, ili su primorani da kleče u redu za voznu kartu, ili se nalaze u nekakvim boksovima, a policija im baca hranu kao životinjama.\nO televizijskoj snimateljki (za koju se ispostavilo da je ekstremna desničarka) koja šutira decu i sapliće oca s detetom na leđima, ne vredi ni govoriti.\nPostavljanje kapije na prugu sa Srbijom i Orbanov zakon koji je stupio na snagu 15. septembra, po kojem za prelazak granice izbeglicama sledi tri godine zatvora,\nbacanje suzavca na žene i decu, brutalno prebijanje RTS-ove i još nekoliko stranih novinarskih ekipa, samo pokazuju da nema kraja ludilu koje je počelo pre par meseci, kada je bilbordima nesrećnim Sirijcima koji prolaze kroz tu zemlju, na mađarskom jeziku poručivano da „ne uzimaju poslove Mađarima“.\nLSV: Građani i institucije da\nnastave da budu primer solidarnosti\n- Republika Srbija zaslužuje jasan odgovor na pitanje da li će i kada EU omogućiti trajno, održivo rešenje za putovanje izbeglica. Rešenje sigurno nije da ostanu ispred zida, niti rešenje mogu biti sukobi i bacanje suzavca na decu na granicama EU, poručila je LSV.\n- Liga socijaldemokrata Vojvodine je duboko uverena da će EU i svaka njena država zakone koji regulišu pitanja izbeglica, migranata, azilanata i ljudskih prava poštovati u punom kapacitetu. Očekujemo da zaustave humanitarnu katastrofu i utiču na ponašanje službenih organa Republike Mađarske prema izbeglicama i zaustave radikalizaciju stanja na granici.\nIako Srbija nije željeno odredište izbeglica, niti je članica EU, ona jeste kandidat za članstvo u EU. Pored ljudske solidarnosti, između ostalog, i to je jedan od razloga zbog kojih smatramo da, ukoliko bude potrebno, deo izbeglica može ostati i u Srbiji u broju koji je primeren veličini i ekonomskoj snazi Srbije, uz neophodnu finansijsku pomoć EU.\nLiga socijaldemokrata Vojvodine insistira i na tesnoj, dnevnoj i efikasnoj saradnji republičke i pokrajinske administracije u vezi rešavanja dnevnih pitanja koja se tiču izbeglica. Takva saradnja je bila moguća prilikom prošlogodišnjih poplava i nema razloga da zbog bilo kakvih nesuglasica bude problema u prihvatu, smeštaju i odnosu prema izbeglicama.\nApelujemo i na sve aktere na političkoj sceni da se pitanje izbegličke krize ne koristi u dnevnopolitičke potrebe niti u predstojećoj izbornoj kampanji. Obaveza je svih nas da kao ljudi pomognemo drugim ljudskim bićima. Svako ko ističe multietičnost, multikofesionalnost Vojvodine i bogatstvo različitosti, zna da u takvoj sredini nema mesta ni bodljikavoj žici, niti zatvorenim i izolovanim centrima. Zato pozivamo sve građanke i građane, organizacije i institucije da nastave da budu primer solidarnosti i učine sve da pomognu prihvat izbeglica, ali i normalan život i integraciju u društvo, onih ljudi koji odluče da ostanu u Srbiji, navedeno je u saopštenju LSV, 17. septembra.\nOsuda napada na ekipu RTS\nDan ranije, skandalozno ponašanje Mađarske prema izbeglicama je kulmniniralo, kada je mađarska policija izbeglice gađala suzavcem i vodenim topovima, da bi na kraju pretukli i ekipu RTS-a i polomili im opremu. U tim neredima povređeno je najmanje 300 osoba, među kojima 30 dece i beba.\nLiga je tada poručila da je zabrinuta zbog radikalizacije situacije na granici i postupanja službenih organa Republike Mađarske.\n- Republika Mađarska je prethodnih dana pokazala da, iako članica Evropske unije, brutalno gazi evropske vrednosti . Krajni je trenutak da iz sedišta EU stigne oštra i nedvosmislena osuda svega što je činjeno prehodnih dana i nedelja prema izbeglicama.\nDo sada smo u Mađarskoj videli strašna ponižavanja nesrećnih ljudi. Kada se tome danas doda bacanje suzavca na očajne i izgladnele ljude, i vriska žena i dece koji su tome bili izloženi, više je nego jasno da je situacija davno izmakla kontroli. Najnovije vesti koje pristižu sa lica mesta - da su mađarski policajci pretukli ekipu Radio televizije Srbije i da im je razbijena oprema iako je bilo jasno da je reč o novinarskoj ekipi, predstavljaju kap koja preliva čašu sramote i zahteva izvinjenje mađarskih zvaničnika. Republika Mađarska duguje izvinjenje I RTS-ovoj ekipi, i RTS-u kao medijskoj kući i prijateljskoj zemlji čija je ekipa državne televizije napadnuta. Kažnjavanje krivaca se podrazumeva – poručila je Liga.\nLSV potpisala izjavu o izbegličkoj krizi\nForum žena i Stručni savet za rodnu ravnopravnost LSV podržali su apel evropskoj javnosti CEE ženska mreža i Evropskom forumu za demokratiju i solidarnost potpisavši „Izjavu o izbegličkoj krizi“ u kojoj se, između ostalog, navodi da solidarnost predstavlja suštinu socijaldemokratije – bilo u vreme rata, mira, prirodnih nepogoda ili ličnih tragedija. U izjavi se navodi i da sve zemlje članice EU i one koje žele da joj se pridruže, odgovorno i proporcionalno na sebe preuzmu odgovornost za dolazeće izbeglice, da im se osiguraju humani uslovi, s posebnim obzirom prema ženama, deci i najugroženijima...


JKP Naissus - SAOPŠTENJE ZA JAVNOST JKP“NAISSUS“ 25.03.2018.\nNakon iznošenja neproverenih i netačnih informacija u jednom delu javnosti, JKP ``Naissus`` saopštava da je voda kojom niški vodovod snabdeva korisnike na teritoriji Grada Niša sa okolinom, potpuno zdrava, fizičko-hemijski i bakteriološki ispravna i u skladu sa svim parametrima koji su definisani Pravilnikom o higijenskoj ispravnosti vode za piće Republike Srbije. Svi naši korisnici imaju dovoljne količine vode, koja je pod stalnim režimom kontrole od strane akreditovane laboratorije niškog vodovoda i Instituta za javno zdravlje u Nišu, čiji rezultati analiza potvrđuju da je voda u Niškom vodovodnom sistemu izuzetnog kvaliteta.\nNaglašavamo da su problemi sa neispravnim uzorcima vode koji su uzrokovali proglašenje vanredne situacije u vodosnabdevanju na teritoriji GO Niška Banja, nastali u seoskim vodovodima ove gradske opštine, koji nisu deo Niškog vodovodnog sistema i nad kojima JKP ``Naissus`` nema nikakvu nadležnost.\nNiški vodovod je u cilju pomoći meštanima sela: Jelašnica, Bancarevo, Kunovica, Radikina Bara, Lazarevo Selo i naseljima Ostrovica i Prosek, stavio na raspolaganje sve raspoložive resurse do uspostavljanja redovnog stanja. Trenutno se snabdevanje vodom u pomenutim selima obavlja putem autocisterni niškog vodovoda, kojima su priključene i autociterne Vojske Republike Srbije.\nSve dodatne informacije dostupne su putem telefona Pozivnog centra JKP ``Naissus``


("Sl. list CG", br. 25/2020 i 31/2020)\n1) za lica kojima je na osnovu rješenja zdravstveno sanitarne inspekcije određena mjera stavljanja u samoizolaciju (u porodičnom smještaju ili drugom objektu), po isteku 14 dana trajanja samoizolacije, produžava se za još 14 dana;\n2) za lica kojima je na osnovu rješenja zdravstveno sanitarne inspekcije određena mjera stavljanja u karantin (u objektu koji je Vlada Crne Gore odredila za karantin), a u toku trajanja karantina nijesu imali simptome novog koronavirusa, stavljaju se, nakon isteka karantina, u samoizolaciju u porodičnom smještaju u trajanju od 14 dana. Prevoz ovih lica do porodičnog smještaja obaviće se uz propisane mjere prevencije infekcije od koronavirusa;\n3) samoizolacija lica (u porodičnom smještaju ili drugom objektu) koja su bila u kontaktu ili se sumnja da su bila u kontaktu sa licima oboljelim od novog koronavirusa, a nijesu imali simptome ove bolesti, produžava se rješenjem zdravstveno sanitarne inspekcije za 14 dana.\n4) obavezna institucionalna izolacija za lica koja su boravila u karantinu ili samoizolaciji i čiji su rezultati testa na novi koronavirus pozitivni, a moraju se izolovati od zdravih lica, a ne može im se obezbijediti samoizolacija u porodičnom smještaju; lica koja su bila na bolničkom liječenju, oporavljena su i nemaju simptome bolesti, ali još nemaju dva uzastopna negativna rezultata iz uzoraka uzetih u razmaku od 24 časa; kao i za lica koja su doputovala iz inostranstva i prilikom smještanja u karantin rezultati testa na novi korona virus su im bili pozitivni.


Beograd i Srbija otkrili tajne naše turističke ponude Šveđanima - News - Turistički svet\nBeograd i Srbija otkrili tajne naše turističke ponude Šveđanima\nU Stokholmu je 15. aprila organizovana prva promocija Beograda i Srbije u prijatnoj i opuštenoj atmosferi na prestižnoj lokaciji u centru švedske prestonice. Događaj su organizovale Turistička organizacija Beograda i Turistička organizacija Srbije u saradnji sa poznatim TV licem našeg porekla, Jovanom Radomirom, i uz podršku Ambasade RS u Stokholmu.\nDogađaj u „Sjo & Land” okupio je oko 70 gostiju, predstavnika turističkih agencija, medija, poslovnih ljudi i poznatih ličnosti iz sveta sporta, kulture, privrede i javnog života Švedske.\nOd prisutnih turističkih kompanija zainteresovanih da uvrste u svoju ponudu Beograd i Srbiju odnosno intenziviraju postojeću, ističu se Europaweekend, Airtours, Resia, Grand Travel, Travel2, Ethnos Travel Agency, The Travel Collection.\nMeđu poznatim gostima bili su Staffan Olsson, svetski i evropski prvak u rukometu, Zimzon Lelo, televizijska zvezda, Abgar Barsom, profesionalni fudbaler, Yankho Kamwendo, glumac, Jacob Brandon-Cox, direktor teniskog turnira "Stockholm Open", Reegolito, švedska pop zvezda, Jelena Drenjanin, švedski predstavnik u EU, Dušan Umčević, TV voditelj, Lottie Knutsson, nekadašnji direktor "Fritidsresor" koji sada promoviše destinacije za putovanja na TV4, i mnogi drugi.\nProgram promocije je počeo obraćanjem Dragana Momčilovića, ambasadora Republike Srbije u Stokholmu, koji je zvanicama skrenuo pažnju na najvažnije kulturne znamenitosti naše zemlje i velikane srpske istorije. Usledilo je obraćanje predstavnika TOS-a i TOB-a, Željke Pudar i Jelene Stanković, koje su prezentovale Srbiju kroz ponudu za aktivni odmor u brojnim gradovima i turističkim mestima, i Beograd kao „grad sa dušom“ i popularnu evropsku “city break” destinaciju. Istaknuti su svakodnevni letovi na relaciji Beograd Stokholm našeg nacionalnog avio prevoznika Er Srbije kao faktora za uvećanje turističkog prometa dve zemlje. Tokom večeri emitovani su promo filmovi “See Serbia”, “Belgrade Love Story”, a gosti su imali prilike da degustiraju specijalitete domaće kuhinje restorana „Balkan Steak House – Stockholm” kao i vina Topličkih vinograda, Staru sokolovu rakiju i Jelen pivo.\nProgram je vodio Jovan Radomir, novinar i voditelj televizije „SVT”, i autor projekta “Balkan Food Club” koji je nedavno objavio nekoliko reportaža o Beogradu u renomiranim švedskim magazinima poput „RES” i „Expressen“.


Komadi koje stylish devojke nose iznova i uvek odlično izgledaju - WANNABE MAGAZINE\nKomadi koje stylish devojke nose iznova i uvek odlično izgledaju\nStylish devojke srećemo svuda u gradu, a ono šta ih zajednički odlikuje svakako je dobar stil. Ali, osim dobrog stila, sve više kod njih mogu da se vide neki odevni i uopšte modni komadi koji čine da njihovi autfiti u samo jednom trenutku budu mnogo bolji i lepši, pa danas upravo o njima i govorimo. Ovo su komadi koje devojke od stila nose iznova i iznova i nikada zbog toga ne dobijaju loše kritike, već samo pregršt komplimenata i pohvala.\nVintidž majice su uvek dobra osnova za jedan autfit, jer dopuštaju da sebe izraziš u potpunosti, da istakneš neke dobre strane svoje ličnosti. U suštini, to su sasvim jednostavne majice, ali ih krase neki sasvim kul i veoma zanimljivi printovi, a ono što ih čini savršenim komadom koji svi nose jeste to što se ne nose samo u sportskim autfitima, već i uz elegantne torbe, visoke potpetice…\nKorpa – torbe\nJedan od definitivno najvećih trendova ove sezone, jesu torbe koje u stvari najviše podsećaju na korpe za voće, koje se viđaju na pijacama i sličnim mestima. Međutim, zahvaljujući modnim dizajnerima i stilistima, ovakve torbe su postale i te kako popularne u modnom svetu, zbog čega se sve više mogu videti u okviru street style kombinacija. A njihovoj aktuelnosti svakako je doprineo zanimljiv izgled koji se prenesi na celokupni look i tako postaješ sasvim neodoljivo stilizovana.


Vučić Hanu: Članstvo u EU spoljopolitički prioritet – BiGportal.ba\nVučić Hanu: Članstvo u EU spoljopolitički prioritet\nPredsednik Srbije razgovarao sa evropskim komesarom za proširenje Johanesom Hanom o evropskom putu Srbije, situaciji u regionu i dijalogu sa Prištinom.\nAleksandar Vučić je istakao da punopravno članstvo Srbije u EU predstavlja spoljnopolitički prioritet Srbije, navodi se u saopštenju predsednikove Službe za saradnju s medijima.\n“Smatramo da je mesto čitavog regiona u EU i da bez uključivanja regiona Zapadnog Balkana zajednički ekonomski i politički prostor na evropskom kontinentu neće biti potpun”, naglasio je predsednik Vučić. On je pozdravio pristup Evropske unije po kojem se vrednovanje napretka svakog kandidata vrši po osnovu individualnih zasluga.\n“Smatramo da bi broj otvorenih poglavlja trebalo više da odgovara našim naporima i rezultatima koje smo postigli u pregovaračkom procesu. Iako trenutno fokus stavljamo na ekonomska poglavlja, nastojimo da podjednaku pažnju posvetimo reformski najzahtevnijim poglavljima 23 i 24”, naglasio je predsednik Vučić.\nOn je istakao da Srbija poštovanje i sprovođenje principa vladavine prava svrstava u red svojih osnovnih političkih prioriteta i napomenuo da će učiniti sve kako bi Srbija svoje obaveze ispunila u što većem procentu do narednih izveštaja Evropske Komisije o ispunjenju preuzetih obaveza za ova poglavlja, koji su planirani za novembar.\nTema susreta dvojice zvaničnika bio je i poziv predsednika Vučića na unutrašnji dijalog. Evropski komesar Han čestititao je predsedniku Vučiću na ovom podsticaju ocenivši poziv kao odličnu inicijativu, ističe se u saopštenju.


Važno je da Parlament FBiH nastavi sa radom… | Starmo\nNaslovnica BiH Važno je da Parlament FBiH nastavi sa radom…\nVažno je da Parlament FBiH nastavi sa radom…\nSarajevo — Sjednica Doma naroda Parlamenta Federacije BiH na kojoj će se donijeti odluka o izmjenama Poslovnika trebala bi se održati u srijedu, 8.aprila, dan nakon zasjedanja Predstavničkog doma.\nJasmin Duvnjak, član Kolegija Doma naroda PFBiH i predsjednik Kluba Bošnjaka, kazao je u kraćem razgovoru za Fenu da je “važno je da nastavimo raditi i svojim radom osiguravati vršenje naše zakonodavne funkcije u skladu sa Ustavom FBiH, uz poštivanje zdravstveno-sigurnosnih mjera”.\n– Izmjenama Poslovnika o radu omogućit ćemo normalno djelovanje oba doma Parlamenta FBiH u stanju nesreće i vanrednim okolnostima. Nove odredbe osiguravaju da se sjednice mogu zakazivati i održavati online – korištenjem informacionog sistema i elektronskih platformi – naveo je.\nIstaknuo je kako je prošle sedmice održao telefonske konsultacije sa svih 17 delegata u Klubu Bošnjaka, te da su “kolege spremne za aktivan rad i preuzimanje odgovornosti”.\n– Ohrabruje me konstruktivan odnos i zajednička fokusiranost da Vladi budemo legitimna i snažna podrška u dva osnovna pravca – zaustavljanje širenja epidemije koronavirusa i jačanje zdravstvenog sektora, te paralelno sa tim provedba konkretnih i efikasnih mjera za spas privrede. Prvi koraci u spašavanju i oporavku ekonomije trebali bi biti usvajanje Zakona o ublažavanju negativnih ekonomskih posljedica i rebalans budžeta. Ovaj Zakon će danas ući u parlamentarnu proceduru, a nadam se da bi se mogao razmatrati na prvoj online (elektronskoj) sjednici i Predstavničkog i Doma naroda Parlamenta Federacije BiH – zaključio je Duvnjak.\nFBiH: 30 miliona KM za pomoć sektoru turizma\nFBiH: Avio saobraćaj manji za 64,2 posto!\nEntitet FBiH: Bez mrtvih i uz još 379 novozaraženih


VIJEĆE MINISTARA BIH: Donijeta Odluka o utvrđivanju godišnje kvote radnih dozvola za zapošljavanje stranaca u Bosni i Hercegovini za 2020. godinu\nMinistarstvo vanjske trgovine i ekonomskih odnosa će u saradnji sa nadležnim organima entiteta, Brčko distrikta BiH i kantona nastaviti aktivnosti u cilju unapređenja kvaliteta te povećanja efikasnosti i poboljšanja operabilnosti poljoprivrednih savjetodavnih službi u Bosni i Hercegovini.\nVijeće ministara BiH prethodno je usvojilo Informaciju o unapređenju kapaciteta poljoprivrednih savjetodavnih službi u Bosni i Hercegovini.\nU Informaciji je konstatovano da bi otvaranje mogućnosti korištenja IPARD sredstava za BiH omogućilo korištenje značajnih sredstava i za unapređenje rada poljoprivrednih savjetodavnih službi, što bi indirektno utjecalo i na konkurentnost cjelokupnog sektora poljoprivrede. Stoga, poljoprivredne savjetodavne službe u BiH, pored aktivnosti kojima se trenutno bave, moraju biti osposobljene da potencijalnim korisnicima IPARD fondova pruže sveobuhvatnu podršku kako informiranja o mogućnostima koje IPARD fondovi pružaju, tako i u samoj pripremi aplikacija za konkretne projekte.\nRadi se o provođenju Odluke Vijeća ministara BiH iz 2018. godine, kojom je odobren višegodišnji kapitalni projekt kupovine, adaptacije i opremanja objekta za smještaj diplomatsko-konzularnog predstavništva BiH u Crnoj Gori u ukupnom iznosu do 1.500.000,00 KM.\nZa novo zapošljavanje stranaca, u skladu sa Odlukom, bit će moguće izdati 595 radnih dozvola, od čega za Federaciju BiH 345, za Republiku Srpsku 200, a za Brčko distrikt 50.\nVijeće ministara BiH donijelo je Odluku o formiranju Međuresornog tijela za saradnju u području sticanja i provođenja prava intelektualnog vlasništva u Bosni i Hercegovini u skladu sa Strategijom provođenja prava intelektualnog vlasništva u BiH 2018 - 2020. godine.\nNa ovaj način stvaraju se preduvjeti za početak rada međuresornog tijela koje bi, kao koordinator, trebalo jačati saradnju institucija na svim nivoima vlasti u BiH nadležnih za provođenje prava intelektualnog vlasništva, te sa Institutom za intelektualno vlasništvo BiH kao institucijom nadležnom za obavljanje stručnih i upravnih poslova u ovoj oblasti.\nVijeće ministara BiH donijelo je Odluku o prijenosu prava vlasništva stalnih sredstava. Radi se o računarima, monitorima i određenoj računarskoj opremi koju će Komisija za koncesije BiH donirati Domu za nezbrinutu djecu "Rada Vranješević" u Banjoj Luci.\nVijeće ministara BiH usvojilo je Informaciju Ministarstva sigurnosti o razlozima prestanka potrebe za donošenje odluke o utvrđivanju opravdanih razloga humanitarne prirode za produženje privremenog boravka državljanima Sirijske Arapske Republike.\nOvaj zaključak je donesen nakon što je Služba za poslove sa strancima krajem prošle godine dostavila izjašnjenje u kojem je navedeno da neće biti potrebno produžavati Odluku o utvrđivanju opravdanih razloga humanitarne prirode za produženje privremenog boravka državljanima Sirijske Arapske Republike zbog toga što nije zaprimljen niti jedan zahtjev za produženje privremenog boravka odobrenog u skladu sa tom odlukom.\nMinistarstva i druge institucije BiH i rukovodioci organa uprave, ovlašteni za donošenje propisa zaduženi su da Direkciji za evropske integracije Vijeća ministara na provjeru i potvrdu usklađenosti dostavljaju propise koji se usklađuju sa pravnom stečevinom Evropske unije, sve implementacijske propise, kao i propise kojim se ispunjavaju obaveze iz dokumenata od značaja za integraciju Bosne i Hercegovine u Evropsku uniju.\nNa sjednici je usvojena Informacija o primjeni Odluke o postupku usklađivanja zakonodavstva Bosne i Hercegovine sa pravnom stečevinom Evropske unije u periodu od 1.1. do 31. 12. 2019. godine.\nDirekcija je u ovom periodu dala 87 mišljenja o usklađenosti propisa, te pružila određenu stručnu pomoć u postupku izrade propisa učešćem u radu 19 radnih grupa i putem 113 neformalnih konsultacija.\nZa 40 objavljenih propisa u "Službenom glasniku BiH" Direkcija je dala mišljenje o usklađenosti, dok je 18 propisa doneseno i objavljeno bez prethodno pribavljenog mišljenja.\nIZVOR: Vebsajt Vijeće ministara BiH, 06.02.2020.


Izvor: Vesti-online.com, 14.Jan.2018, 02:30\nGrip bi ove godine mogao da bude jači nego prošle sezone. Epidemiolozi u svetu, ali i u Rusiji i Srbiji, upozoravaju na to imajući u vidu da je virus gripa tipa H3N2 mutirao. Zato je preporučuka da organizam ojačate prirodnim, narodnim lekovima koji su svoju efikasnost dokazali u praksi i to već decenijama i vekovima u Rusiji.\nMutacija do koje je došlo na virusu gripa tipa H3N2 zabrinjava stručnjake, imajući u vidu pravilo dobro poznato epidemiolozima da >> Pročitaj celu vest na sajtu Vesti-online.com << je mutirani virus blaži prve godine kada se pojavi među ljudima, ali zato sledeće sezone gotovo uvek biva jačeg intenziteta. Verovatno će to biti slučaj ove godine. Radi se o virusu kod kojeg se nikad ne zna kako će se razviti, a ono što najviše plaši stručnjake je činjenica da se i kod potpuno zdravih ljudi „nakaleme"“ ozbiljne komplikacije. Najčešće u te propratne probleme koji napadaju veoma iscrpljen organizam spadaju upale pluća, kolaps organizma, pa čak i smrtni ishod.


Srpska Toskana - nezaobilazna adresa vinskog turizma\nVinski turizam u našoj zemlji postaje sve perspektivnija grana privrede. U poslednjih nekoliko godina država konkretnim merama podrške, daje doprinos vinsko-vinogradarskom sektoru, pa je tako projektom "Vinski putevi Srbije" utvrđeno 8 vinskih oaza i 9 vinskih regija koje imaju turističku signalizaciju. Šumadija ili srpska Toskana, kako je vinogradari još nazivaju, jedna je od njih.\nOsunčani obronci podno Oplenca, u srcu Šumadije, povoljna klima, plodno zemljište i ruža vetrova savršeni su uslovi za uzgoj kvalitetnih vinskih sorti grožđa i proizvodnju vrhunskih vina. Vinogradari i vinari ovog živopisnog kraja, kog još neretko nazivaju i srpskom Toskanom ističu značaj vinskih oaza koje postaju prepoznatljive...


Projekti koji će ohrabriti mlade ljude da aktivno učestvuju u životu grada - Herceg Novi Cool\nProjekti koji će ohrabriti mlade ljude da aktivno učestvuju u životu grada\nPromocija opštinske Strategije za mlade i druga po redu radionica pod nazivom „Mladi Herceg Novog – zajedno“, biće održana u petak 15. februara, u Mjesnoj zajednici Baošići, od 18 don 20 časova.\nOvaj program, koji se održava u organizaciji Sekretarijata za kulturu i i obrazovanje opštine Herceg Novi, ima za cilj da mlade ljude ohrabri da aktivno učestvuju u životu zajednice, i zauzmu se za sebe i svoje sugrađane.\nNamjera je da se od mladih ljudi čuje šta bi željeli da postignu ili dožive u svom gradu, kao i šta ih u tome sprječava, bilo na ličnom ili društvenom planu. Učešće na radionici je i prilika da mladi daju ideje i prijedloge za buduće programe i aktivnosti u gradu.\nTakođe, mladi će biti upoznati sa osnovnim smjernicama Lokalnog plana akcije za mlade Herceg Novi, pojmom omladinske politike, kako na nacionalnom, tako i lokalnom nivou, Zakonom o mladima Crne Gore, položajem mladih kod nas i u regionu, dobrobitima omladinskog rada.\nRadionica je namjenjena mladima starosti 15-30 godina, pa se pozivaju mladi iz različitih organizacija, institucija, udruženja, ne/zaposleni, studenti i srednjoškolci, da svoje učešće najave putem telefona ili Vajbera na broj 068 419 692, ili putem e-maila mcmhercegnovi@t-com.me .\nSaradnja Opštine i NVO na projektima za mlade\nPrvi u nizu projekata biće „Omladinski forum teatar – alat za rekonstrukciju procesa pomirenja”, koji realizuje NVO Omladinski kulturni centar Herceg Novi, uz podršku opštinskog Sekretarijata za kulturu i obrazovanje.\nDvodnevna radionica „Metoda forum teatra- korišćenje drame u edukaciji“ će biti održana 16. i 17. februara u prostoru Doma omladine (Marka Cara 8, Stari grad), s početkom u 9 časova.\nProjekat ima za cilj unapređivanje interkulturnog dijaloga i umrežavanja mladih kroz učešće u procesu osmišljavanja i izvođenja forum teatra i promocije na društvenim mrežama i omladinskom portalu, praktikovanje i širenje znanja o inovativnom metodu od strane nastavnika – učesnika radionica kako bi se smanjilo nivo govora mržnje i obezbijedilo multipliciranje rezultata projekta, objašnjavaju iz NVO Omladinski kulturni centar.\nProjekat je podržan od strane Evropske unije kroz program ”Divided Past – Joint Future” koji sprovode 18 partnerskih organizacija (koje dolaze iz 7 država u programu IPA, kao i iz Slovenije, Hrvatske, Austrije i Holandije), dok je vodeća organizacija Omladinski komunikativni centar Banja Luka. Za sprovođenje projektnih aktivnosti u osnovnim i srednjoj školi u Herceg Novom dobijena je saglasnost Ministarstva prosvjete Crne Gore.\nPreporuka je da se na radionicu prijave osobe koje rade sa djecom i mladima, bilo da su angažovane kroz osnovno i srednje obrazovanje ili kroz rad nevladinih organizacija, navode organizatori.\nPrethodni članakIzložba pod lupom: karneval minijatura\nSljedeći članakNovljani pokrenuli peticiju za Praznik mimoze bez Cece\nMirko Lazarević: Sinergija prolazi kao nekad Sinestezija\nSvi Newcastle-i svijeta\nInterakt events: Lars Huismann na Forte mare\nTradicija sela Žlijebi\nEvropska omladinska kartica za Novljane\nDJ A Skitzo: volim ljude koji vole muziku\nVojo Stanić: Rođendani se slave kad si mlad


Danski arhitektonski biro JAJA ima za cilj da učini parking garaže malo više zanimljivijim - Gradjevinarstvo.rs\nVišespratne parking garaže su sveprisutne, neophodne i gotovo uvek dosadne. Dasnki arhitektonski biro JAJA Architects se nada da će promeniti ovaj poslednji sentimenta sa svojim projektom „Park 'N' Play“. Parking garaža će biti smeštena u Nordhavn oblasti Kopenhagena, a karakteriše je dovoljno parking prostora, ali i obilje zelenila i igralište za decu na krovu.\nBiro JAJA Architects je dobio zeleno svetlo da nastavi sa „Park 'N' Play“ projektom nakon što je pobedio na konkursu održanom od strane investitora, kompanije By & Havn. Projekat je deo šireg plana da se ponovo razvije područje lokalne luke i poseduje fasadu od betona boje crvene cigle i friz koji opisuje glavne lokalne istorijske događaje, pored raštrkanog zelenila.\nDok većina gradskih višespratnih parking garaža ima tendenciju da poseduje taj mirisi i izrazito zlokobnu „bićete opljačkani“ atmosferu, arhitektonski biro JAJA navodi Centar Pompidu u Parizu kao inspiraciju, a predviđa stepenište garaže kao atraktivnu opciju koja će takođe ponuditi poglede na okolinu.\nRukohvati stepeništa su nazvani „crvena nit“ i uključuju kontinuirani bar koji se proteže sve do krova, gde se uvija u opremu za igralište koja izgleda poprilično kul. Pored igrališta, na krovu se nalaze i klupe i vidikovci za odrasle.\nParking garaža „Park 'N' Play“ bi trebalo da se završi krajem 2015. godine.


Naslovna/Politika/Špirić: Političko Sarajevo želi da očisti Podrinje od Srba\n– Tom porukom se pokušava očistiti Podrinje od Srba kako bi se obezbijedila takozvana ‘zelena transferzala’ i Sarajevo prostorno veže sa Sandžakom u Srbiji pa prema Makedoniji i Albaniji, rekao je Špirić.\n– Danas su pobjegli u mišiju rupu i ne daju ni riječ ohrabrenja prema tim ljudima sa spiska. Ovo je pokušaj kolektivnog progona Srba i o tome moramo imati jasan stav svih političkih faktora, a ne da se neki kriju u mišiju rupu. Moramo se tome oduprijeti jer je bošnjački san stvaranje pomenute transferzale, rekao je Špirić za RTRS.\nOn je rekao da Izetbegović mora da shvati da je NATO tokom rata bombardovao Srbe osiromašenim uranijom, što je izazvalo brojne bolesti kod ljudi.\n– Srbija želi da ostane vojno neutralna i stav Srpske i predsjednika Dodika je da pratimo stav Srbije o tome. Ako želi gradnju zajedničkih odnosa u BiH Izetbegović bi trebalo bar da bude neutralan, ali dobro je da je shvatio da bez Dodika, Srba i Srpske nema stava BiH o ulasku u NATO, ocijenio je Špirić.\n– Ne ljutimo se na Bakira, već na Savez za promjene i SDS koji izvršavaju naloge političkog Sarajeva, rekao je Špirić.\n– Ministar bezbjednosti Dragan Mektić je tri godine proveo u pokušaju delegitimisanja institucija i istaknutih pojedinaca u Srpskoj na međunarodnim adresama, a ne bavi se tim problemom, ocijenio je Špirić.\n– To su naselja koja su nikla od Sarajeva do Ilijaša pa prema Trebeviću i Trnovu. To su centri koji usmjeravaju migrante u BiH i obezbjeđuju im rute gdje će da traže azil. Migrantsku krizu, koja je i bezbjednosni izazov, niko ne kontroliše, a Mektić vodi predizbornu kampanju SDS-a, rekao je Špirić, koji je potpredsjednik SNSD-a.\nDodao je da SzP nije u simbiozi sa institucijama Srpske, da stopira sve razvojne i projekte međunarodnog i drugog finansijskog karaktera kako novac ne bi dolazio u Srpsku i ruši njene institucije koje su jedine stabilne u BiH.\n– Željeli su iz Sarajeva da pokažu da vlast u Srpskoj ne može da rješava urgentne probleme, ali Srpska je stabilna. Takođe, ko može vjerovati da na investicionoj konferenciji u Londonu Federacija BiH dobije više od 250 miliona evra za infrastrukturne projekte, a Srpska ni fening, rekao je Špirić.\nOn dodao da je trebalo da srpski predstavnici u vlasti na nivou BiH u vezi s tim budu u korespondenciji sa vlastima Srpske, te naveo da bi u tom pogledu bolje reagovala Stranka za BiH, nego SDS i SzP.\n– Dok smo mi bili na vlasti u Sarajevu gradili smo Banjaluku kao bitan centar odlučivanja prema Ustavu i Dejtonskom sporazumu. SzP je dezavuisao institucije Srpske i pomenuti centar premjestio u Sarajevo. Vratiti se u Srpsku sada je teško, ali taj problem će se riješiti izborima, objasnio je Špirić.\n– Milorad Dodik je izabrao formulu da je politika igra zbira i da okupi što više političkih faktora i što veći broj Srba koji vjeruju u tu politiku da bismo se sačuvali u ovom lijepom entitetu, rekao je Špirić.\n– Stupidno je što od toga prave političku priču umjesto da traže da reaguju institucije. U vezi sa okupljanjima na Trgu Krajine mora se obezbjediti da Banjaluka funkcioniše i živi uz puno uvažavanje prava porodice Dragičević da traži šta se desilo pokojnom Davidu. Institucije i samo institucije moraju dati odgovor na to pitanje u skladu sa zakonom. Važno je da se odluke institucija poštuju, rekao je Špirić.\n– Moja molba prema porodici Dragičević je da se pokuša izvući iz političkog galimatijasa u koji, siguran sam, nije svojom voljom uvučena, rekao je Špirić.\nDavor Dragičević Dragan Mektić migranti NATO Nikola Špirić Pravda za Davida Savez za Promjene


PORUKE IZ VARNE: CILJ JE DA BUDEMO REGION MIRA I STABILNOSTI – Slobomir – Internet, Radio i TV stanica ; najnovije vijesti iz BiH i regiona\n11:38 , понедељак , 18 фебруар 2019\nPočetna / REGION / PORUKE IZ VARNE: CILJ JE DA BUDEMO REGION MIRA I STABILNOSTI\nPORUKE IZ VARNE: CILJ JE DA BUDEMO REGION MIRA I STABILNOSTI\n4. октобра 2017.\tREGION, VRIJEME Ostavite komentar 188 Pregledi\nU Varni je održan sastanak „jedan plus tri“. Predsednik Srbije i premijeri Grčke, Rumunije i Bugarske razgovarali su o unapređenju saradnje u oblasti infrastrukture i energetike, kao ključnih za privlačenje investicija i ekonomski razvoj regiona.\nTo će biti i jedan od prioriteta bugarskog predsedavanja Evropskoj uniji, u prvoj polovini 2018. godine, a bugarski domaćini kažu da će to, zapravo, biti predsedavanje Balkana. „Cilj je da region bude region mira i stabilnosti, a ne problema za Uniju“, poručeno je iz Varne.\nBugarsko-grčki projekat „Od mora do mora“ da železnička pruga poveže po tri glavne luke dve zemlje dobiće dva nova kraka – ka Srbiji i Rumuniji. O tome su se dogovorili premijeri Bugarske, Grčke i Rumunije i srpski predsednik. Time će region privući nove investicije i sa istoka i sa zapada i ekonomski napredovati.\n„Želimo da budemo motor napretka, Srbija je veoma važna i zbog Crnomorske strategije, zato nemojte biti iznenađeni prisustvom predsednika Vučića“, kaže premijer Bugarske Bojko Borisov.\nNa Balkanu nema velikih, svi smo jednaki, ne treba u Evropi da budemo prepoznatljivi kao mesto ubistava, već kao mesto prosperiteta. Želimo da pomognemo Uniji da ne razmišlja o nama, da ne budemo problem, rekao je Borisov.\nPredsednik Srbije Aleksandar Vučić rekao je da je za Srbiju važna interkonekcijska veza sa Bugarskom i da je tu najveći deo priprema izvršen, kao i da očekuje realizaciju u što skorijem roku.\n„Istovremeno, razgovarali smo o politici. Srbija se nalazi na evropskom putu i ja sam zahvalan i Bugarskoj, i Rumuniji, i Grčkoj na velikoj podršci koju nam pružaju na tom evropskom putu. Jedini sam ovde koji predstavlja zemlju koja nije članica EU. Mislim da zajedno možemo mnogo toga da uradimo bolje za naše građane, za životni standard da EU bude rasterećenija i da ima manje problema nego što ima danas“, rekao je Vučić.\nIdeja o infrastrukturnom povezivanju zemalja istočnog Balkana rodila se početkom jula u Solunu, na trojnom sastanku Ciprasa, Borisova i Vučića. Sredstva očekuju iz evropskog fonda za strateške investicije.\nS druge strane, posle ulaska Kine u luku Pirej, ta trasa biće i interesantna i za najmnogoljudniju zemlju sveta za ulazak na evropsko tržište.\nPremijer Grčke Aleksis Cipras rekao je da EU treba da odigra ulogu koja joj pripada kako bi se sačuvale demokratske vrednosti.\n„Najpre moramo da rešimo unutrašnje probleme. Postoji nova vizija o Balkanu, zato ćemo uskoro sarađivati u oblasti energetike, transportnih veza, upravljanja krizama i bezbednosti“, rekao je Cipras.\n„Pokrenuli smo saradnju sa Srbijom, mi smo deo Zapadnog Balkana koji može da bude ulaz ka Evropi, ili izlaz, imamo strateški i ekonomski interes, ali su nam važni i dobrosusedski odnosi. Bitno je da sve četiri države deluju kao jedan partner u odnosima sa ostalim delovima Unije“, rekao je Mihaj Tudose, predsednik Vlade Rumunije.\nDo napretka regiona i preko rešavanja otvorenih pitanja. Predsednik Srbije sa premijerima regiona razgovarao je i o odnosu Brisela prema pitanju Kosova, a posle referenduma u Kataloniji.\n„Ja sam zahvalan svojim prijateljima, oni, prirodno, o tome ne mogu da govore. Zahvalan sam što su mene danas saslušali kada sam govorio o jednom teškom problemu koji muči građane Srbije, a to jeste bio referendum u Kataloniji i drugačiji odnos Evropske komisije prema Srbiji i prema Španiji“, rekao je Vučić.\nMi podržavamo integritet Španije, to je nama izrazito prijateljska zemlja, ističe Vučić.\n„Španija nije priznala nezavisnost Kosova, ali interesantno je da je EK različito reagovala i da je to bilo upereno protiv mog naroda i države. Dakle, da je Kosovo dobilo nezavisnost čak i ako nisu održali nikakav referendum, a da Katalonija, koja je makar ispunila nekakvu formu, ništa slično ne može da dobije, pa se mi Srbi ponekad pitamo zašto smo morali da budemo žrtva dvostrukih aršina i dvostrukih principa“, rekao je Vučić.\nSledeći susret zvaničnika Grčke, Bugarske, Rumunije i Srbije dogovoren je za decembar, a domaćin će biti predsednik Srbije.\nVučić: Na pritiske se neću obazirati\nPredsednik Srbije Aleksandar Vučić rekao je da, posle stavova EU o Kataloniji i Kosovu, od EU ne očekuje ništa, a da se na pritiske neće obazirati.\n„Očekujem da nastave da vrše pritisak da ne šaljem pismo (zvanični dopis Srbije zbog stava EU da je katalonski referendum nelegalan jer je Španija članica EU), da nastave pritisak da ne tražim odgovor na pismo, a onda da vrše pritisak za ne znam ni ja šta, to očekujem“, rekao je Vučić novinarima posle sastanka u Varni.\nU ovom trenutku, prema njegovim rečima, teško je pričati o poglavlju 12 ili 14 ili vladavini prava, kada je upravo EU pravo bacila pod noge. „O kom poglavlju ili vladavini prava da pričam – danas kada je pokazano da je pravo stavljeno pod noge“, rekao je Vučić.\nKad se sa tim suočite i budete žrtva takve politike, koja nije zasnovana na principima, postavlja se pitanje šta da radite, rekao je Vučić.\nPrethodni RUSIJA SE NAŠALILA SA CIA\nSljedeći SMANJITE NOS BEZ OPERACIJE! NAPRAVITE OVA TRI KORAKA!


Buru je podigao ministar pravde Vladimir Leposavić koji je odgovarajući na poslaničko pitanje izjavio da je spreman da prizna da je u Srebrenici počinjen genocid tek kad se to i nedvosmisleno utvrdi, ali je i osporio legitimnost suda u Hagu.\nMože li krhka nova vlast sa tek jednim mestom više u parlamentu Crne Gore u odnosu na bivši režim DPS-a Mila Đukanovića, sebi da dozvoli disonantne tonove u odnosu na Zapad. Pogotovo kao članica NATO i zemlja na putu ka Evropskoj uniji.\nRajko Petrović sa Instituta za evropske studije smatra da Leposavić nije negirao počinjeni zločin, niti je omalovažavao žrtve, nego je izrekao ono što su mnogi koji se stručno bave tom temom odavno potvrdili, da Međunarodni sud pravde u Hagu nije kredibilna institucija. Zato smatra da je ovaj primer pokazatelj da mnogima ne samo u regionu, već i u samoj Crnoj Gori, zasmeta ukoliko neko pokrene bilo kakvo pitanje koje je na korist srpskog naroda.\n„Reakcije ambasada SAD i Velike Britanije u regionu dovoljno govore u prilog tome da postoji ta odavno razrađena idološka matrica NATO-a i zapadnog političkog bloka koju zemlje članice, posebno one male po veličini teritorije i vojnoj snazi ne bi smele da krše. To je slučaj i sa Crnom Gorom. Znamo da je ona za NATO od izuzetnog značaja pre svega što blokira izlaz Srbije kao potencijalnog ruskog saveznika na Jadran, na toplo more, što je po mišljenju stručnjaka i bio glavni cilj ideje o osamostaljenju Crne Gore 2006. godine“, kaže Petrović za Sputnjik.\nVlada neće biti uzdrmana\n„Meni se čini da će ova vlada Zdravka Krivokapića ipak opstati bez obzira na ovakve, iz perspektive Zapada, incidente, jer ona manje-više predstavlja neki kompromis svih zainteresovanih aktera. Vidimo da ta vlada nije srušila neke temeljne spoljnopolitičke principe Crne Gore, nedodirljivo je članstvo u NATO-u, put ka EU, nisu se dirala ni obeležja države. Sa druge strane, srpski narod kao politički faktor definitivno lakše diše u ovoj Crnoj Gori nakon avgusta 2020. godine“, ističe naš dsagovornik.\nPetrović smatra da je ovo neki prelazni period u naredne nešto manje od četiri godine, a da će ove godine najveća bitka biti vođena prilikom popisa stanovništva o nacionalnom, verskom, jezičkom izjašnjavanju i u nju će sigurno biti umešani Zapad i NATO.\nPetrović smatra da Vladu Crne Gore suočenu sa nasleđem koje joj je ostavila prethodna ne treba osuđivati zbog ovakvih poteza.\n„Vlada Crne Gore je u obavezi da poštuje sve što je prethodna vlada usvojila, pogotovo kada je reč o međunarodnim konvencijama koje se ratifikuju u parlamentu i dobijaju snagu zakona. Očigledno je da sa druge strane, Vlada Crne Gore potencira da nije ta koja će se priključiti tom ‘lovu na veštice’ na srpski narod kao jedinog krivca i odgovornog za zločine koji su se dešavali devedesetih godina na prostoru bivše Jugoslavije“.\nU tom smislu je njihova ograda na mestu i vidljiva je promena u odnosu na Mila Đukanovića koji je bio otvoreno antisrpski, stavljajući se na stranu zvaničnog Sarajeva, Tirane, ili Zagreba, kaže naš sagovornik.\nAnalitičar Dragomir Anđelković smatra da će pritisaka na novu vladu Crne Gore biti pri svakom disonantnom tonu sa Zapadom. On ne sumnja da ova vlada o svim dešavanjima na prostoru bivše Jugoslavije i geoplitičkim odnosima na Balkanu ima drugačije mišljenje od one Mila Đukanovića, ali i da se uzdržava da nastupi jasno do kraja kako ne bi izazvali neprijateljstvo Zapada.\nOn ne sumnja da će biti konstatntnog pritiska Zapada, ali i da i on ima granice do kojih može da ide i da to ne može da ugrozi vlast u Crnoj Gori.\n„Ako bi prešao te granice onda bi verovatno izazvao i po sebe probleme. Zapad je uspostavio poredak koji u velikoj meri zadovoljava njegove interese i verovatnio neće da reskira otvaranje pandorine kutije i novu geopolitičku preraspodelu“, mišljenja je Anđelković.


Recept za uspeh: Sinergija između iskustva i inovacija - Bizlife.rs\nRecept za uspeh: Sinergija između iskustva i inovacija\n16:05 Beograd, 03/02/2017\nPriznanje „Najbolje iz Srbije 2016“ pripalo je kompaniji Filip Moris AD Niš u kategoriji za najbolji korporativni brend. Nagradu je sinoć u Novom Sadu primila menadžerka za odnose sa lokalnom zajednicom i donacije za jugoistočnu Evropu Jelena Preradović Stevanović.\n– Velika je čast primiti ovako prestižno priznanje u kategoriji za najbolji korporativni brend. Verujemo da je to rezultat sinergije između iskustva i tradicije, koja u našem slučaju traje od 1885. godine, ali i mogućnosti i sposobnosti da se prilagođavamo savremenim tržišnim prilikama, tako što uvodimo nove tehnologije i inovacije – kaže Preradović.\nRanije, ova duvanska kompanija saopštila je da je radikalno promenila viziju poslovanja i kao cilj postavila budućnost bez duvanskog dima i zbog toga je počela da proizvodi duvanske proizvode koji su alternativa klasičnim cigaretama.\n– Možemo da najavimo veliku transformaciju naše kompanije i uvođenje potpuno nove kategorije proizvoda bez duvanskog dima. Hvala svima koji su i ovim priznanjem pružili podršku u značajnom trenutku ne samo za našu kompaniju, već i za našu celokupnu industriju – zaključila je ona.\nfilip moris Najbolje iz Srbije 2016 Philip Morris\nZa “Agrokorova” preduzeća u Srbiji nema zime\nPosebna kriptovaluta za fotografe


Mrtva slova na papiru - Suočavanje - Dnevni list Danas\nPočetna » Društvo » Suočavanje » Mrtva slova na papiru\nFHP o Akcionom planu za Poglavlje 23 i Nacionalnoj strategiji za procesuiranje ratnih zločina\n* FHP poziva državne institucije da prekinu s praksom fingiranja rezultata svog rada i konačno počnu sa sprovođenjem mera koje se odnose na unapređenje procesuiranja ratnih zločina\nViše od godinu dana nakon usvajanja Akcionog plana za Poglavlje 23, odredbe ovog dokumenta koje se odnose na procesuiranje ratnih zločina, sprovode se uglavnom kozmetički, a mnoge predviđene aktivnosti ne sprovode se uopšte, saopštio je juče Fond za humanitarno pravo (FHP).\n0Piše: D. D. 21. jula 2017. 14.00\nKako se ističe u saopštenju, situacija je ista kada je reč o sprovođenju Nacionalne strategije za procesuiranje ratnih zločina. „Državni organi zaduženi za implementaciju pomenutih odredbi Akcionog plana i Nacionalne strategije zbog toga neistinito obaveštavaju javnost o svom radu, a civilnom društvu kontinuirano otežavaju pristup relevantnim informacijama i praćenje rada ovih institucija“, navode iz FHP-a.\nZbog toga smatraju u ovoj nevladinoj organizaciji da je takvo ponašanje u suprotnosti sa obavezama iz pristupnih pregovora sa EU,“ a pokazatelj je i odsustva privrženosti Srbije reformskom procesu, kao i odsustva iskrenog nastojanja da se procesuiranje ratnih zločina učini efikasnijim“. FHP poziva državne institucije da prekinu s praksom fingiranja rezultata svog rada, da sa kozmetičkih pređu na stvarne reforme i konačno počnu sa sprovođenjem mera koje se odnose na unapređenje procesuiranja ratnih zločina predviđenih Akcionim planom i Nacionalnom strategijom.\n„Od pomoći u tom procesu zasigurno će biti uspostavljanje predviđenih mehanizama nadzora i uključivanje civilnog društva u proces reformi. Unapređenje sistema izveštavanja o radu nadležnih državnih organa je jedna od osnovnih pretpostavki za transparentniji rad, koji bi zauzvrat trebalo da doprinese preuzimanju odgovornosti državnih institucija za ispunjavanje, odnosno neispunjavanje preuzetih obaveza“, naglašavaju u FHP-u.\nFHP, poglavlje 23Beograd\nSelimović: Na suđenju sam dobila neku snagu\nBiH: OEBS pozvao Savet ministara da usvoji revidiranu strategiju za rad na ratnim zločinima\nNisu sprovedene aktivnosti iz oblasti ratnih zločina


Radovi na "Kineskom mostu" teku po planu - www.lobi-info.rs\nRadovi na „Kineskom mostu“ teku po planu\nBojan K. 22. marta 2013., 16:59 6.1k Views\nRadovi na izgradnji mosta Zemun-Borča u Beogradu teku prema planovima i predviđenim rokovima, pa bi posao trebalo da bude gotov do oktobra 2014. godine, izjavio je menadžer projekta, predstavnik kineske firme CRBS Kang Ši Fej.\nIzgradnja mosta Zemun-Borča odvija se po planu i očekuje se da bude završen najkasnije do oktobra iduće godine, tvrde kineski izvođači radova.\n„Mislim da bi, ako ne bude nepredviđenih problema, posao mogao da se završi u roku. Ugovoreni rok ističe 27. oktobra 2014. godine“, rekao je Fej prilikom obilaska gradilišta na prilazu mostu kod Borče.\n„Bitni su nam zaštita radnika i zaštita životne sredine. Nama je ovo prvi posao u Evropi i stalo nam je da se sve lepo odvija i završi“, istakao je Fej.\nRadovi na Kineskom mostu se ne zaustavljaju ni po lošim vremenskim prilikama, pa je Vladina Uprava za bezbednost i zdravlje na radu danas po snegu i vetru obišla gradilište i uverila se da se poštuju bezbednosni standardi.\n„Radovi traju već 18 meseci i za to vreme dogodila se jedna teža i tri lakše povrede. Takva satistika dokaz je visokih bezbednosnih standarada“, rekla je državna sekretarka u Ministarsvu rada, zapošljavanja i socijalne politike Stana Božović. Takođe je podsetila da na izgradnji mosta Borča – Zemun radi oko 500 radnika, a među njima 280 iz Kine.\nPrethodna objava U Krnjači opet požar\nSledeća objava Izbeglice iz Koteža žive u nehumanim uslovima


RTCG - Radio Televizija Crne Gore - Nacionalni javni servis :: Ekonomija :: Likvidna sredstva u septembru 966,3 miliona eura\n02. 12. 2020. 17:28 >> 17:28 0\nMANJE NEGO U AVGUSTU\nLikvidna sredstva u septembru 966,3 miliona eura\nProsječna likvidna sredstva u septembru su u odnosu na isti period prošle godine manja 13,3 odsto.\nBilansna suma banaka na kraju septembra iznosila je 4,59 milijardi eura i bilježi pad od 0,6 odsto u odnosu na prethodni mjesec, dok je u odnosu na septembar prošle godine porasla 0,1 odsto.\nU strukturi aktive banaka, u septembru su dominantno učešće od 69,9 odsto ostvarili ukupni krediti, nakon kojih slijede novčana sredstva i računi depozita kod centralnih banaka sa 17,5 odsto, hartije od vrijednosti sa 10,5 odsto, dok se 2,1 odsto odnosilo na preostale stavke aktive.\nU strukturi pasive, dominantno učešće od 71,9 odsto ostvarili su depoziti, nakon kojih slijedi kapital sa 13,5 odsto, pozajmice sa 10,9 odsto, dok se na ostale stavke odnosilo 3,7 odsto ukupne pasive.\nUkupan kapital banaka na kraju septembra iznosio je 618,9 miliona eura i bilježi pad od 0,5 odsto na mjesečnom nivou, dok je na godišnjem porastao 4,2 odsto.


Podrenone - Pescara: Analiza utakmice | Sportske Kladionice\nHome Sportsko klađenje Tip dana Podrenone – Pescara: Analiza utakmice\nPodrenone – Pescara: Analiza utakmice\nKao i uvek kada počinje vikend mnogo utakmica je u ponudi, a nama se posebno sviđa da igramo na jednom marketu, na najzanimljivijoj utakmici koja će se odigrati u okviru 28. kola Italijanske Druge Lige, gde na stadionu Guido Teghil u gradu Lignano Sabbiadoro, ekipa Podrenonea dočekuje rivala ekipu Pescare.\nIako se trenutno nalaze na 12-toj poziciji šampionata, oni pre svega ovako visok plasman zaslužuju zbog ogromnog broja nerešenih utakmica. Oni su osim ove statističke kategorije i ekipa koja igra najneefikasnije utakmice sa ovim rivalom. Na domaćem terenu oni imaju rekord ove sezone od 2 pobede, 8 nerešenih i 3 poraza, uz gol razliku od 17 postignutih i 15 primljenih golova.\nNjihovi protivnici, ekipa Pescare dolazi u još lošijem raspoloženju u odnosu na Podrenone, pošto se oni nalaze na pretposlednjem mestu na tabeli. Na gostovanjima imaju 3 pobede, 3 nerešene i 7 poraza, uz gol razliku od 9 postignutih i 22 primljena gola. Nisu se ovome nadali navijači pred početak sezone, ali rezultati i igra su više nego loši ove sezone.\nOve dve ekipe su igrale 5 puta, rezultati su prilično očekivano na strani gostujuće ekipe, ali ono što je posebno interesantno je činjenica da ove dve ekipe su više igrale utakmice na malo golova.\nGledajući kako ove dve ekipe igraju, trenutnu formu, smatramo da je najbolje na ovoj utakmici odigrati Under 2.5 Goals (da obe ekipe postignu 2 ili manje pogodaka), koja opklada se plaća solidnom 1.70 kvotom u sportskoj kladionici 22Bet.


Vesti online / Vesti / Ex YU / Makedonija: EU "podmazuje" Tursku, nama ni centa za izbeglice\nOrganizacije i institucije koje se u Makedoniji bave aktuelnim pitanjem izbeglica i deo su kriznog menadžmenta nisu od Evropske unije dobile ni cent, saopštio je u nedelju kabinet makedonskog predsednika Djordja Ivanova.\nMakedonija sabirni centar za migrante\nAko Evropska unija tvrdi da je Makedoniji u svrhu rešavanja problema izbeglica dala 52 miliona evra neka da tačan pregled kada, koliko i kome je para preneto, navodi Ivanov u saopštenju.\nMakedonski predsednik napominje da je Makedonija 20. avgusta 2015. proglasila vanredno stanje pritisnuta ilegalnom migracijom koja na njenu teritoriju stiže sa teritorije jedne članice EU i Šengenskog sistema. Tada je formiran i krizni štab u koji ulaze sve makedonske institucije koje se izbeglicama bave i nijedna od njih nije dobila ni cent, tvrdi Ivanov.\nDo razmene oštrih reči izmedju Skoplja i Brisela došlo je povodom intervjua koji je makedonski predsednik dao nemačkom "Bildu" u kome je izjavio da Makedonija od EU nije dobila ni cent pomoći u aktuelnoj izbegličkoj krizi.\nNa to je Brisel saopštio da je Makedonija dobila 52 miliona evra iz evropskih fondova kako bi izašla na kraj s problemima nastalim zbog izbegličkog talasa.


Monday, 30 March 2020 13:07\nSva lica koja imaju državljanstvo Republike Srpske - BiH i imaju prebivalište na području Trebinja, a u našu zemlju ulaze preko nekog od graničnih prelaza, biće smješeni u karantin u objekat Đačkog doma u bivšoj kasarni, rekao je gradonačelnik Trebinja Mirko Ćurić.\nĆurić je istakao da će se ova mjera primjenjivati na području cijele Republike Srpske, a da će ova lica, umjesto u kućnoj izolaciji, od danas 14 dana boraviti u objektu Đačkog doma, koji raspolaže sa više od 200 kreveta.\nS obzirom na činjenicu da se granični prelaz "Ivanica" nalazi na području Federacije BiH, a da tamošnji sanitarni inspektori još uvijek izdaju rješenje o kućnoj izolaciji, od njih smo već tražili da svim licima sa prebivalištem u Trebinju ili u ostalim mjestima Republike Srpske, napišu rješenje o karantinu.\n"Ukoliko to ne budu mogli da rade, inspektori Inspektorata Republike Srpske će pisati nova rješenja kojim će sva ta lica biti smještena u četnaestodnevni karantin", naveo je Ćurić.\nZa područje Trebinja nova preventivna mjera, dodao je Ćurić, odnosi se na vlasnike ugostiteljskih objekata koji imaju ljetnu baštu, koju će, na osnovu ove mjere, morati da sklone, jer je u proteklim danima primjećeno da se određen broj lica okuplja u grupama i boravi u ljetnim baštama.\nOd danas je zabranjeno i svako grupisanje više od tri lica, a ukoliko se takvi slučajevi uoče ta lica će biti sankcionisana od strane pripadnika Ministarstva unutrašnjih poslova Republike Srpske.\n"Primjetili smo da se ljudi i dalje okupljaju u grupama na igralištima, bazenu u Bregovima. To se više neće tolerisati. Pripadnici MUP-a i Кomunalna policija pisaće prekršajne naloge bez ikakvih upozorenja", pojasnio je Ćurić.\nPosebna preventivna mjera upućena je prema proizvođačima hljeba i pekarskih proizvoda, koji su po ovoj mjeri obavezni da te proizvode pakuju u sakete.\nĆurić se još jednom zahvalio svim sugrađanima koji poštuju preventivne mjere.\nNa području Trebinja pod zdravstvenim nadzorom nalaze se 302 naša sugrađanina, što je za 31 lice manje u odnosu na dan ranije.


Viši naučni saradnik, Institut za evropske studije, Beograd\nDok je u prošlosti moć država bila zasnovana na kontroli kopna ili okeana, danas je ona definisana kontrolom tokova ljudi, robe, novca i podataka, i konekcija koje tokovi istih kreiraju. Ključne oblasti moći p(ostaju): ekonomija, tehnologija, potencijal za dolazeće klimatske promene, ljudstvo, vojska, zdravstveni kapaciteti i kulturna dominacija. Nova realnost definiše globalnu privredu: (neprijateljsko) preuzimanje međunarodne ekonomije od strane geopolitike, iako glavno bojno polje na kome se takmiče velike sile nije vojno, već ekonomsko. U novonastućoj geo-ekonomskoj eri mnoge države stavljaju ekonomiju u centar strategije. Tržišna moć u nekim oblastima – kao što su 5G, poluprovodnici, retke zemlje, kvantno računarstvo i sistemi plaćanja – je kritična, kao i kontrola tokova podataka i digitalnih usluga. Došlo je do dramatične promene u samoj prirodi moći i načinima na koje se ona menja i kreće i u eri koja je došla nakon post-hladnoratoveske, nalazimo se u stanju bez formalnog rata, ali svakako ne mira.\nISTORIJSKI PREGLED DEMOGRAFSKIH TENDENCIJA SRPSKOG NARODA\n"Da nije bilo ratova... Srba bi bilo..." Ovaj članak posvećen je u literaturi više puta ponovljenim tezama prema kojima je srpsko stanovništvo tokom poznog srednjeg veka bilo jednako brojno kao narodi pojedinih zapadoevropskih država, nakon čega je posledicom ratova, seoba i asimilacije do savremenog doba postalo višestruko malobrojnije od njih. Analizirajući poznate podatke o brojnosti stanovništva Srbije i srpskih zemalja, te balkanskih i zapadnoevropskih društava, tokom prethodnih hiljadu godina, došli smo do nešto drugačijih zaključaka koji su uporedno predstavljeni u ovom radu.\nTehnološki napredak koji je Kina uspela da postigne u poslednje dve decenije, čini je daleko najozbiljnijim izazivačem za globalnu hegemoniju sa kojim su se dve anglosaksonske zemlje (prvo Britanija, a zatim SAD) susrele u poslednja skoro tri veka. Uporedo sa trenutnim trgovinskim ratom, SAD i Kina su zapletene u rastuću konkurenciju radi dominacije u različitim poljima tehnologije sledeće generacije, pre svega 5G mrežama i veštačkoj inteligenciji (AI). Suštinski, nadmetanje je oko toga ko će kontrolisati infrastrukturu i standarde informacione tehnologije na globalnom nivou. Peking je pripremio brojne planove, kao što je “Made in China 2025”, sa ciljem da dominira u oblasti globalne ‘high-tech' proizvodnje, sa idejom da Kinu pretvori u svetskog lidera u 5G, AI i drugim oblastima visoke tehnologije.\nReferentne analize ukazuju da su glavni uzroci nestanka i nastanka država u novovekovnoj istoriji uglavnom nacionalni, religiozni, kulturološki, te da ekonomski faktor ima manji uticaj. Pri analizi ekonomskih argumenata za i protiv secesije krucijalna je procena efekata razdruživanja u kratkom i dugom roku. Sumarna analiza ne ide na ruku independistima; naime pokazuje se da secesija košta, odnosno da ima sasvim izvesne gubitke dok su dobici u dugom roku neizvesni što, uz inherentnu nesklonost ekonomskih aktera ka riziku, sugeriše da je lakše mobilisati snage za "status kvo". Naime, veliki broj studija ukazuje da je upravo ekonomija bila jedan od integrativnih činilaca, odnosno da secesionistički pokreti, usled anticipiranih visokih troškova za njihove rezidente, nisu uspevali u industrijalizovanim i demokratskim zemljama, u kojima postoje razrađeni mehanizmi mirnog rešavanja konfliktnih interesa. Velike zemlje uživaju ekonomske prednosti zbog toga što politički determinisane granice određuju veličinu tržišta. Ako postoji slobodna trgovina i globalno tržište, čak i relativno male kulturalne, lingvističke i etničke grupe mogu imati koristi od kreiranja sopstvenih pravnih i političkih jurisdikcija. U svakom slučaju, istorija stvaranja i secesija nacija-država je pod uticajem trgovinskog režima.\nGLOBALNI POLOŽAJ EU - POLITIČKI I EKONOMSKI ASPEKTI\nFinansijska kriza je Evropu pogurala ka introspekciji, ka reviziji sopstvenog ekonomskog poretka i odnosa i posledičio smanjila volju za promišljanjem svog spoljno-političkog položaja. Uključivanje u svetske privredne tokove radne snage većeg broja zemalja, pre svih Kine, Indije, Brazila, resurgencija Rusije u finansijskom i vojnom smislu, njihov sveukupni političko-ekonomski rast nužno je doveo do relativnog opadanja moći tradicionalnih zapadnih sila. U ovom radu je izneta kvantitativna analiza aktuelnih ekonomskih trendova koji govore u prilog tezi o relativnom ekonomskom padu, kao i presek spoljno-političkog položaja EU. Rad takođe pokazuje da dosadašnji model uticaja putem projekcije normativne moći ne daje željene rezultate niti pruža mogućnosti razvoja usled specifične geneze i razvoja post-kolonijalnog i post-imperijalnog sveta.\nKADA ĆE KINESKA EKONOMIJA PRESTIĆI AMERIČKU?\nPrvi put u modernoj istoriji jedna nezapadna država, Kina, postala je prva industrijska sila sveta i najveći globalni izvoznik. Srednjoročno posmatrano, globalni finansijski sistem se kreće ka multi-valutnom sistemu, gde će dolar postati samo jedna od nekoliko valuta koje će deliti međunarodnu ulogu. Referentne projekcije pokazuju da će ekonomija Kine prestići američku već početnom 20-ih godina ovog veka, i Velika recesija 2007-08. samo je ubrzala ove procese. Međutim, SAD će izvesno još decenijama zadržati tehnološki superiornu privredu, obim vojne moći u poređenju sa onom kod potencijalnih protivnika će ostati neuporedivo veći, dok je stepen političkog uticaja u međunarodnim odnosima bez presedana.\nPOZICIJA RUSIJE U GLOBALNOJ EKONOMIJI\nNakon snažnog rasta u periodu 1998-2008 i recesije tokom 2009. ruska ekonomija je postigla umeren rast u periodu 2010-2012. Potom je detektovan spor rast (1,3%) u 2013, dok su projekcije za 2014. povećanje BDP od samo 0,2%. Trenutno se ruska privreda suočava s mogućnošću sankcija i stagnacije što bi moglo potrajati i duže od tri godine. Rublja je izgubila 1/4 svoje vrednosti od sredine 2014, zaključno sa krajem te godine. U baznom scenario ruske centralne banke očekuje se praktično nulti rast u 2015. i 2016, sa veoma skromnim oporavkom od 1,6% u 2017. Čak i pre eskalacije krize u Ukrajini, privreda Rusije je relativio loše funkcionisala, ukazujući kako model rasta zasnovan na izvozu energenata dobrim delom nije efektivan. U skladu sa MMF, mereno po kupovnoj moći, Rusija 2014 ima BDP od 2,6 hiljada milijardi dolara (oko 18,4 hiljada dolara per capita), te je njen udeo u svetskoj proizvodnji 3,4%, što je blag pad u odnosu na prethodne godine, a projekcije ukazuju da će se taj trend nastaviti. Po tržišnim kursevima Rusija čini 2,8% svetskog BDP.\nUTICAJ SANKCIJA I PADA CENA NAFTE NA RUSKU PRIVREDU\nNakon održavanja minimalnog rasta u 2014, privreda Rusije će zabeležiti duboku recesiju 2015, nakon čega sledi stabilizacija 2016, sa verovatnim jenjavanjem geopolitičkih tenzija. Trend pada privrednog rasta u Rusiji pogoršava se usled kombinovanog efekta kolapsa cene nafte i ekonomskih sankcija, koje su dovele do drastične depresijacije rublje, snažnih finansijskih pritisaka na bankarski sektor i kompanije i pogoršanih ekonomskih očekivanja. Usporavanje rasta je posledica oštrog pada investicija i usporavanja privatne potrošnje, te snažnog ubrzanja odliva kapitala, povećanih troškova kreditiranja i rasta inflacije. Izvesno je da će ruska privreda morati da pretrpi težak period adaptacije pre nego što dođe na novu (nižu) ravnotežnu tačku. Međunarodne devizne rezerve Rusije pale su za 24,4% u 2014, na 385 milijardi dolara 1. januara 2015. Dodatno, devizne rezerve smanjene su za 16 milijardi dolara od početka godine, zaključno sa krajem oktobra 2015. Inflacija je u prvih deset meseci 2015. iznosila visokih 11,2%. Konačno stabilizovana rublja je izgubila skoro petinu svoje vrednosti prema evru u poslednjih 12 meseci, zaključno sa novembrom 2015, dok je pad u odnosu na dolar bio još snažniji. Neto odliv kapitala iz zemllje odstrane kompanija i banaka dostigao je 151,5 milijardi dolara u 2014, dok se predviđa da će on ostati visok i tokom 2015 (70 milijardi dolara). Zapadne sankcije i njihov uticaj na finansiranje korporacija predstavljaju veću pretnju proizvodnji nafte Rusije nego sama niska cena nafte, zaključak je martovskog (2015) izveštaja Ficha, svetske rejting agencije. Ruske naftne kompanije mogu izdržati i cenu od 55 dolara za barel nekoliko godina, ali ako se pristup finansiranju ne popravi i ograničenja izvoza ostanu, proizvođači neće moći da preduzmu investicije koje su potrebne za održavanje proizvodnje srednjoročno. Ovo je posebno važno jer oko polovine budžeta Rusije čine prihodi vezani sa energente. Inače, poslednjih meseci Rusija je smanjivala izvoz sirove nafte i umesto toga dobar deo produkcije slala domaćim rafinerijama, što donosi više stope prinosa nego prodaja sirove nafte na svetskom tržištu po tekućim niskim cenama.


Dim i plamen iznad zgrade tokom izraelskih vazdušnih udara, usred rasplamsavanja izraelsko-palestinskog nasilja, u Gazi 17. maja 2021. Foto: (REUTERS/Ibraheem Abu Mustafa)\nZvuci eksplozija odjekivali su u noći između nedjelje i ponedjeljka dok su desetine izraelskih borbenih aviona bombardovali, kako je vojska saopštila, sistem podzemnih tunela koji je koristio Hamas. Svjedoci su rekli da su napadnuti putevi, zgrade bezbjednosti i kampovi za obuku militanata u gradu Gazi i oko njega, prenosi Reuters.\nNakon što su rakete iz Gaze ispaljene na izraelske gradove Beersheba i Ashkelon, izraelska letjelica pogodila je devet rezidencija visokih komandanata Hamasa, saopštila je vojska. Neki od tih domova korišteni su za skladištenje oružja, navodi se.\nKasnije ujutro, palestinski mediji izvijestili su da su izraelske snage pogodile fabriku u sjevernoj Gazi. Na video snimku koji se dijeli društvenim mrežama vidi se gust dim. Nije bilo izvještaja o žrtvama sa bilo koje strane granice.\nZabrinutost zemalja širom svijeta već se produbila nakon izraelskog vazdušnog udara u Gazi u kome je u nedjelju uništeno nekoliko domova i za koji su palestinski zdravstveni zvaničnici rekli da je za ishod imao 42 žrtve, uključujući destero djece.\nZvanični Washington je pozvao na smirivanje situacije, a američki državni sekretar Antony Blinken napisao je na Twitteru: „Sve strane moraju da deeskaliraju tenzije - nasilje mora odmah prestati”, nakon što je razgovarao sa egipatskim ministrom spoljnih poslova o nasilju u Izraelu, Gazi i okupiranoj Zapadnoj obali.\nNa sastanku Savjeta bezbjednosti Ujedinjenih nacija u nedjelju, Sjedinjene Države poručile su da su Izraelu, Palestincima i drugima jasno stavile do znanja da su spremne da pruže podršku "ukoliko stranke traže prekid vatre".\nPremijer Izraela Benjamin Netanyahu rekao je da se izraelska kampanja u Gazi nastavlja "punom snagom".\n"Sada djelujemo onoliko dugo koliko je potrebno da vratimo mir i tišinu vama, izraelski državljani. Trebaće vremena za to", rekao je Netanyahu u televizijskom obraćanju nakon sastanka njegove vlade u nedjelju.\nMinistarstvo zdravlja Gaze objavilo je da je broj poginulih pošto su se neprijateljstva rasplamsala porastao na 197, uključujući 58 djece i 34 žene. U Izraelu je ubijeno deset ljudi, uključujući dvoje dece, kažu izraelske vlasti.\nHamas je započeo raketni napad prošlog ponedjeljka, poslije nedjelja napetosti zbog sudskog spora radi iseljavanja nekoliko palestinskih porodica u istočnom Jerusalimu, i kao odmazdu zbog sukoba izraelske policije sa Palestincima u blizini gradske džamije Al-Aksa, trećeg najsvetijeg islamskog mjesta, tokom muslimanskog svjetog mjeseca ramazana.


Da li je vlast zadužila građane BiH 'do grla'? - BHMagazin\nMeđunarodni monetarni fond (MMF) neće isplatiti narednu tranšu aranžmana Bosni i Hercegovini jer su bh. vlasti donijele mjere koje nisu bile dogovorene u pismu namjere sa ovom međunarodnom finansijskom institucijom.\nZbog odluke da Republika Srpska poveća plate u javnom i privatnom sektoru, a Federacija BiH poveća beneficije za ratne veterane, Bosna i Hercegovina je ostala bez 75 miliona eura.\nEntitetske vlade ovakve odluke su donijele uprkos tome što su potpisale dokument u kojem su dale pristanak da neće biti povećanja plata u javnom sektoru, ali i promjena koja se odnose na socijalna i sva druga izdvajanja iz budžeta, bez da se konsultuju sa MMF-om.\nEkonomski analitičari ocjenjuju kako se ovakve odluke dovode u vezu sa izborima u oktobru i procjenom entitetskih vlasti kako će im to obezbijediti socijalni mir i glasove na biračkim mjestima.\nAleksa Milojević, ekonomski analitičar, ocjenjuje da se radi o predizbornom triku, jer novca nema za trajna povećanja ovim kategorijama stanovništva.\n"Ovo što su vlade izdvojile novac za ratne veterane i javni sektor će im višestruko uzeti nakon izbora zbog toga što novaca nema, i ovo je dio predizborne kampanje kojeg će narod skupo platiti, kroz povećanje poreza ili cijena", ističe Milojević.\nZa Antu Domazeta, profesora na Ekonomskom fakultetu u Sarajevu, ugrožavanje aranžmana sa MMF-om nanosi mnogo veću štetu nego što je tranša od 75 miliona eura.\nProfesor Domazet smatra kako aranžman sa ovom međunarodnom finansijskom institucijom za Bosnu i Hercegovinu znači povjerenje poslovne i finansijske javnosti u zemlji i svijetu.\n"Svako ko kaže da će naći izvore sredstava negdje drugo je kratkovid. Najvažnija stvar je štititi aranžman sa MMF-om kao dokaz da je Bosna i Hercegovina na kursu reformi i kao osnovu povjerenja međunarodne javnosti", poručuje Domazet.\nDomazet: Aranžman znači povjerenje\nAranžman MMF-a, kako ističu iz ove finansijske institucije, i dalje važi i produžen je do ljeta 2020. godine. No, navode i kako ih najviše plaši da će zbog dvije mjere entitetskih vlada, donesenih mimo pisma namjere, doći do moguće korupcije.\n"Ono što su vaše vlasti potpisale u pismu namjere je smanjenje javnih troškova. Oni su preuzeli obavezu da će veliki dio dodatnih prihoda usmjeriti u investicije i obrazovanje, a manje u potrošnju. Ovo što se desilo nije u skladu s tim. Dalje možemo ići tek kada naša misija obavi detaljne razgovore o novonastalim okolnostima", kazao je u intervju za banjalučke Nezavisne novine Francisko Parodi, stalni predstavnik MMF-a u BiH.\nSa ovakvim stavom se slaže i ekonomski analitičar Admir Čavalić, sa tuzlanskog Ekonomskog fakulteta. Prema njegovim riječima, mjere entitetskih vlada spadaju u sferu politike, a ne ekonomije.\n"Ove mjere narušavaju povjerenje kod MMF-a u smislu da će sljedeće entitetske vlade moći kontrolisati efekte datih mjera. Povećanje nadnica sa jedne strane, i novog zakona o borcima, sa druge strane, se ne može dešavati u jeku predizborne kampanje", navodi Čavalić.\nMeđunarodni monetarni fond je poručio da će o dodjeli novca razgovarati nakon što prođu izbori i bude formirana nova vlast u Bosni i Hercegovini.\nU maju ove godine Vijeće ministara BiH je usvojilo informaciju Ministarstva finansija i trezora prema kojoj je javni dug do kraja 2017. smanjen za više od šest posto u odnosu na godinu ranije.\nNo, najveći dio duga se koristi za popunjavanje budžetskih deficita, a ne za unapređenje ekonomije i stvaranje novih radnih mjesta.


Ekipe KJKP Rad su tokom vikenda uklonile posljednji objekt koji se nalazi uz raskrsnicu kod Američke ambasade, čime se stvaraju uslovi za skori početak radova na dionici od Mašinske škole do ulice Braće Begić\nAktivno skoro 50 gradilišta\nMinistar saobraćaja Kantona Sarajevo Adi Kalem i Direktor direkcije za puteve KS Selmir Kovač obišli su danas nekoliko aktivnih gradilišta na području Kantona.\nBlizu 50 aktivnih gradilišta i realizacija kapitalnih infrastrukturnih projekata od javnog interesa za život građana, pokazatelj su opredijeljenosti Vlade KS i Ministarstva saobraćaja KS na poboljšanju saobraćajne infrastrukture, navodi se u saopćenju.\nRekonstrukcija i proširenje\nKako je prošle sedmice najavljeno, okončano je rušenje "druge kuće" u ulici Halida Kajtaza na prvoj dionici Prve transverzale.\nEkipe KJKP Rad su tokom vikenda uklonile posljednji objekt koji se nalazi uz raskrsnicu kod Američke ambasade, čime se stvaraju uslovi za skori početak radova na dionici od Mašinske škole do ulice Braće Begić.\nU toku su radovi na regionalnoj cesti Dariva - Hreša u dužini 450 metara. Radovi u vrijednosti 320.000 KM podrazumijevaju kompletnu rekonstrukciju, proširenje saobraćajnice, izgradnju novih slivnika za oborinske vode, te horizontalnu i vertikalnu signalizaciju.\nNastavit će se s rekonstrukcijom i izgradnjom saobraćajnica Foto: Vlada KS\nSanacija dijela ulice Srđana Aleksića ukupne dužine 220 metara je također u toku. S obzirom na to da je na spoju sa ulicom Džemala Bijedića planiran kružni tok, direktor Kovač ističe da se neće raditi sanacija kompletne ulice, nego će se uklopiti sa projektom rekonstrukcije ulice Džemala Bijedića.\nProcijenjena vrijednost radova iznosi blizu 200.000 KM.\n- Kada je u pitanju ulica Džemala Bijedića, u toku je rekonstrukcija i proširenje, po dvije trake, u dužini od 950 metara, od Devete do sedme transverzale. Vrijednost radova na ovoj dionici je oko dva miliona KM, a ukupna vrijednost projekta proširenja u dužini od 2,3 kilometra iznosi 6,5 miliona KM - rekao je Kovač.\nGrađani će dobiti i uređene prilaze zgradama\nU toku je i realizacija velikog broja projekata na području općine Vogošća. U društvu načelnika Edina Smajića, ministar Kalem i direktor Kovač obišli su radove na rekonstrukciji dijela ulice Vogošćanskih odreda u ukupnoj dužini 450 metara.\nKako je istakao ministar Kalem, osim moderne saobraćajnice, građani će dobiti i uređene prilaze zgradama. Ukupna vrijednost ugovorenih radova iznosi 325.000 KM.\nProcijenjena vrijednost radova u ulici Skendera Kulenovića, također u Općini Vogošća, u dužini od 280 metara, iznosi 365.000 KM. Osim kompletne rekonstrukcije, radovi podrazumijevaju i proširenje površine za parking te izgradnju pješačkih staza.\nOkončano rušenje "druge kuće" u ulici Halida Kajtaza na prvoj dionici Prve transverzale Foto: Vlada KS\nKonačno, okončani su radovi u dijelu ulice Muje Šejte u dužini od 1.300 metara. Ukupna vrijednost radova iznosi približno milion KM, od čega je Direkcija za puteve izdvojila 580.000 KM, dok je ostatak obezbijeđen sredstvima Općine Vogošća.\nRiješiti pitanje građevinske dozvole za most preko Miljacke\nKanton Sarajevo Adi Kalem Selmir Kovač\nSARAĐIVAO SA STRANCIMA\nKina uvela kontroverzni zakon: Uhapšen poznati biznismen iz Hong Konga\nRazgolićene Britanke uz zajedničku fotografiju s ljetovanja poručile: Kome uopšte trebaju muškarci?


► Tviter blokira poruke o teorijama zavere koje vezuju pandemiju za 5G\nDruštvena mreža Tviter će skloniti poruke koje podstiču na štetne aktivnosti, posebno pozive za uništavanje antena 5G posle teorija zavere koje govore da je ta nova tehnologija povezana sa širenjem novog koronavirusa.\n"Proširili smo uputsva na neproverene navode koji podstiču ljude na štetne aktivnosti koje mogu da dovedu do uništavanja ili oštećenja infrastrukture 5G, ili izazovu opštu paniku, socijalne pokrete ili nerede velikih razmera", napisao je juče tim zadužen za bezbednost te društvene mreže.\nKao primer Tviter navodi sledeću poruku "5G izaziva korona virus... idite i uništite prenosne antene u vašoj okolini".\nPosle širenja ovakvih poruka preko društvenih mreža ili poruka kao što su Vocap (WhatsApp) više antena je napadnuto u nekoliko evropskih zemalja. Britanska vlada je čak sredinom aprila osudila "glupu teoriju zavere".\nMeđu porukama koje će se brisati sa Tvitera su i poruke koje izazivaju paniku kao na primer "Nacionalna garda je upravo objavila da neće biti isporuka hrane dva meseca, trčite što pre u radnje i kupite sve".\nDruštvene mreže sada imaju sve više inicijativa u pokušaju da ograniče širenje lažnih informacija o pandemiji Kovida-19.\nTviter je juče naveo da je povukao 2.230 poruka koje su sadržale lažne i potencijalno opasne informacije od kada su uvedeni stroži kriterijumi 18. marta.\nVlada Velike Britanije odustala je danas od planova da kineskoj telekomunikacionoj kompaniji Huavej dodeli ograničenu ulogu u novoj brzoj mobilnoj mreži, a ta odluka se tiče i političkih odnosa...


Vlada pozajmljuje novac za budžet!\nTema: Vlada pozajmljuje novac za budžet!\n11:30 | Izvor: Večernje novosti Beograd -- Vlada Srbije dogovorila je sa tri komercijalne banke kratkoročne pozajmice za punjenje budžeta u vrednosti od 80 miliona evra, pišu Večernje novosti.\nList navodi da je ekonomski tim Vlade pokušao da odmah obezbedi svih 500 miliona evra, ali da su se na upit odazvale samo tri banke sa ponudom za ugovaranje kredita od ukupno 80 miliona evra. Razlog za slab odziv evropskih komercijalnih banaka za ovaj poslovni aranžman, prema navodima Večernjih novosti jeste to što Vlada Srbije nije bila spremna da plati važeće kamate aktuelne na tržištu, odnosno od sedam do deset odsto. Sporazumi za ovu, prvu tranšu komercijalnih kredita, koji ne iznose ni petinu planiranih, predviđaju kamatu od pet odsto. Prema pisanju lista, Vlada će uskoro tražiti još novca za budžet od evropskih komercijalnih banaka.


AKCIJA KOMPANIJE „PERSU“ I DOMA ZDRAVLJA: Besplatni pregledi za sugrađane – Zrenjanin\nAKCIJA KOMPANIJE „PERSU“ I DOMA ZDRAVLJA: Besplatni pregledi za sugrađane\n14/07/2021 05/08/2021 List Zrenjanin\nU saradnji sa Domom zdravlja „Dr Boško Vrebalov“, kompanija „Persu marketi“ u svojim objektima u narednom periodu organizovaće besplatne zdravstvene preglede. Akcija je ponovo pokrenuta nakon pauze koju je izazvala pandemija, a sugrađani će tokom nje moći da provere nivo šećera u krvi i izvrše kontrolu visine krvnog pritiska, koji su značajni indikatori velikog broja oboljenja, kažu iz Kompanije.\n– Na ovaj način, kupci dolaskom u svakodnevnu nabavku imaju priliku da provere pomenute parametre, ali i da razgovaraju sa stručnim medicinskim osobljem koje će im dati neophodne savete i, ukoliko je potrebno, uputiti na dalje analize – objašnjavaju iz „Persua“.\nIstiču da briga o kupcu nije samo svakodnevno pružanje jedinstvene ponude i usluge prilikom kupovine. Inspirisanje i motivisanje kupaca da brinu u svom zdravlju, kako u promovisanju mera kao zaštite tokom pandemije, tako i kroz aktivnost provere ovih ključnih parametara, ideja „Persua“ je da se na ovaj način promoviše tema zdravlja i važnost brige o njemu.\n– Svakodnevno uvodimo novine u svoje poslovanje koje imaju za cilj da kupcima uštede vreme, novac, učine proces nabavke prijatnim i lakšim, ali misija kompanije nije samo to. Društvena odgovornost, veliki broj projekata podrške porodicama slabijeg materijalnog stanja, ulaganje u sport i kulturu, su i te kako važan segment našeg poslovanja – poručuju iz „Presua“.\nRaspored pregleda možete pogledati ovde.\n← MATURANTI MEDICINSKE ŠKOLE PROSLAVILI KRAJ VAŽNOG ŽIVOTNOG POGLAVLJA\nOBAVEŠTENJE „VODA VOJVODINE“: Novi termin za prijem građana →


Stefanović i Fabricijo o izazovima iregularnih migracija - Beograd24\nAutor Redakcija Beograd24\t Objavljeno Mar 12, 2020\nPotpredsednik Vlade Republike Srbije i ministar unutrašnjih poslova dr Nebojša Stefanović razgovarao je danas u Beogradu sa šefom Delegacije Evropske unije Semom Fabricijem o izazovima iregularnih migracija.\nMinistar Stefanović je ponovio spremnost Republike Srbije da adekvatno reaguje na sva pomeranja migracionih tokova koja mogu uslediti u narednom periodu.\nNaše službe analiziraju kretanja migranata u saradnji sa partnerskim službama na migracionoj ruti, svakodnevno se razmenjuju informacije i za svaki mogući scenario postoji adekvatan plan za reagovanje uz, naravno, postojanje humanog pristupa prema migrantima“, istakao je ministar Stefanović. Stefanović i Fabrici su se složili da samo zajedničko delovanje i stalna komunikacija mogu dovesti do pronalaženja rešenja za pitanje iregularnih migracija.\nMinistar Stefanović je upoznao Fabricija sa aktivnostima koje Republika Srbija sprovodi u cilju sprečavanja širenja virusa COVID 19 u skladu sa preporukama epidemiologa i Svetske zdravstvene organizacije.\nDr Nebojša Stefanovićmigracijamigrantimup srbijesaradnja\nOsumnjičenima je određeno zadržavanje do 48 sati-iznuda


Odbornici Novog Sada sutra i o građevinskom zemljištu | TV KANAL 9 NOVI SAD\nNaslovna EMISIJE Odbornici Novog Sada sutra i o građevinskom zemljištu\nOdbornici Novog Sada sutra i o građevinskom zemljištu\nVIDEO K9: Za sutra je zakazana 61. sednica Skupštine Novog Sada, verovatno i poslednja pred izbore u ovom mandatu. Pred odbornicima će se naći i niz predloga odluka koje je danas prihvatio Savet za komunalne delatnosti.\nČlanovi Saveta za komunalne delatnosti na današnjoj sednici većinom glasova prihvatili su Predlog odluke o izmenama Odluke o Programu uređivanja građevinskog zemljišta za 2020. godinu i uputio ga Skupštini Novog Sada na razmatranje.\nSavet je prihvatio i izveštaj o investicionim aktivnostima JKP Put za prošlu godinu.\nPrihvaćene su i izmene Investicionih aktivnosti JKP Vodovod i kanalizacija koje je opredelilo 40 miliona dinara sopstvenih sredstava za kućne priključke.\nSavet je većinom glasova prihvatio i Predlog odluke kojom je predloženo Vladi Republike Srbije da donese Odluku o otuđenju neizgrađenog građevinskog zemljišta u javnoj svojini Republike u javnu svojinu Grada Novog Sada, neposrednom pogodbom, bez naknade, nekoliko katastarskih parcela.\n61. sednica skupštine grada\nPrethodni tekstDan retkih bolesti, 28. februar\nSledeći tekst“Preknjižbom” do novog identiteta


Održan webinar „Mogućnost povezivanja firmi iz Švicarske i BiH“ – Vanjskotrgovinska komora BiH\nOdržan webinar „Mogućnost povezivanja firmi iz Švicarske i BiH“\nVanjskotrgovinska komora Bosne i Hercegovine u suradnji sa organizacijom i-dijaspora u okviru projekta i-platform/Dijaspora za razvoj Bosne i Hercegovine organizirala je webinar na temu „Mogućnost povezivanja firmi iz Švicarske i Bosne i Hercegovine“.\nCilj webinara je bio prenijeti iskustva o važnosti i mogućnostima povezivanja i suradnje kompanija iz Bosne i Hercegovine i Švicarske.\nPredavač na webinaru je bio dr. Elvis Mujagić, suosnivač kompanije Innentech GmbH, koja je inovativni provajder tehnologija koje omogućuju kompanijama oblikovanje održivog razvoja i rasta.\nUčešće na webinaru je bilo besplatno za predstavnike poslovne zajednice, a istom je prisustvovalo 63 učesnika.


Evropska komisija: BiH je ponovo na reformskom putu | Visokoin.com\nEvropska komisija: BiH je ponovo na reformskom putu\nEvropska komisija objavila je izvještaj za Bosnu i Hercegovinu kao dio paketa proširenja za 2015. godinu. Komisija je zaključila da je BiH ponovo na reformskom putu, te da je počela rješavati preostale prioritete na putu pristupanja EU, što je pokazala kroz usvajanje Reformske agende u julu.\nU izvještaju objavljenom na stranici Neurope.eu navodi se da su Opći izbori 2014. godine ocijenjeni kao učinkoviti, i dokaz su da država dobro funkcioniše u konkurentnom okruženju, ali istaknuto je da treba poboljšati saradnju na državnom nivou, odnosno nivo saradnje entiteta i Distrikta Brčko.\nTome pridodaju da Ustav Bosne i Hercegovine nalaže složenu strukturu, a da implementaciju dogovora treba harmonizirati na nivou cijele zemlje. Od političkih kriterija istaknuto je da njen pravosudni sistem dobro funkcioniše, uključujući i mjere povećanja sudske nezavinsosti i učinkovitosti.\nU slučaju borbe protiv korupcije neki nivo jeste dostignut, ali je pravni i institucionalni okvir je i dalje slab, te neadekvatno povezan, što implicira da politička predanost i strategije još uvijek ne daju konkretne reultate.\nIstaknuto je da treba poboljšati borbu protiv organizovanog kriminala, ali i da je borba za ljudska prava još uvijek u ranoj fazi razvoja. Pravni i institucionalni okvir za poboljšanje ljudskih prava dakle zahtijeva značajna poboljšanja, pogotovo kada je u pitanju LGBT zajednica.\nŠto se ekonomskih faktora tiče, podcrtan je manj napredak u tržišnoj privredi, ali uslovi na tržištu rada su i dalje nepromijenjeni i neuravnoteženi, što utiče na deficite javnih finansija.\nNezaposlenost je visoka, pogotovo kada su u pitanju mladi ljudi, te su tu potrebne strukturne reforme. Vlada treba pokazati snažnu predanost u reformi koordinacije politika i provedbe strukturalnih mjera na privrednom upravljanju.\nBiH je uranoj fazi postizanja sposobnosti suočavanja sa konkretnim pritisticima i tržišnim snagama unutar EU, a zemlja mora obratiti pristup rješavanju manjavosti slabog obrazovanja, pojednostavljujući već postojeću složenu proceduru.\nTakođer, BiH je u početnoj fazi usklađivanja pravnih normi sa onim iz EU, te je tu potreban veliki nivo pripreme u vezi intelektualnog i industrijskog vlasništva.\nZemlja je u ranoj fazi saobraćajnog razvitka, te je potrebno usvojiti zajedničke politike na ovom nivpu zbog opće koristi od povezivanja.\nPotrebni su i daljnji kontinuirani napori osobito u kompeticijskom nivou, industriji, agrokulturi, okolišu i politici klimatskih promjena, kao i pitanja pravnih sloboda kao i sigurnosti, navodi se između ostalog u izvještaju.


Hazbija Kalač – BDZ podržava ideju pomirenja Srpskog i Bošnjačkog naroda u CG – Sandžak PRESS\nHazbija Kalač – BDZ podržava ideju pomirenja Srpskog i Bošnjačkog naroda u CG\nCG – Ovih dana u Crnoj Gori se govori o ”Deklaraciji”, pomirenju izmedju Srpskog i Bošnjačkog naroda u Crnoj Gori.\nU novinskim natpisima se ne pominje eksplicitno Bošnjačka demokratska zajednica (BDZ), da je ona jedna od inicijatora ove Deklaracije, ali obzirom na programska načela ove stranke, u javnosti se pretpostavlja da u ovom ”projektu’’ učestvuje i BDZ.\nDa podsjetimo, radi se o inicijativi koja je potekla iz Nove srpske demokratije i koja je u crnogorskoj javnosti izazvala brojne komentare i reagovanja.\nTim povodom, naš gost bio je Hazbija Kalač, predsjednik BDZ-a u Crnoj Gori, koji o tome, za naš portal, kaže da je ideja sama po sebi prihvatljiva i u skladu je sa programskim opredjeljenjima BDZ-a i da su spremni razgovarati o tome ako bude kontakta sa inicijatorima, odnosno predlagačima ove ideje.\n– Izjava Hazbije Kalača: (audio snimak)\nA od kada je to posvadjan bosnjacki i srpski narod u CG-i?\n4. Februara 2017. Belkisa\nIstina, u Srbiju se sa Srbima nikada nismo svadili, da kazem, u nekom znacajnijem obimu. Ali ono sto je Djurisic radio sa centnicima je druga prica\nNije posvađan, ali ideja pomirenja predstavlja preventivu, da ne bi došlo do svađe.\n3. Februara 2017. Rozaje-dijaspora\nDF-ovci ne rade drugi posao nego taj da sruse drzavu CG i pripoje je Srbiji a sad za nas jad i jedno i drugo, trazite vi zajednicu Bosnjackih opstina umesto sto se igrate sudija i tudja ste nafaka i stvari se zavrsavaju u parlamentu a ne sa deklaracijama.


RPK Niš - ODRŽANA DRUGA SEDNICA PARLAMENTA PRIVREDNIKA PKS - RPK NIŠ\nODRŽANA DRUGA SEDNICA PARLAMENTA PRIVREDNIKA PKS - RPK NIŠ\nPo drugi put od svog osnivanja, nakon primene novog Zakona o privrednim komorama, u četvrtak 5. oktobra 2017. održana je redovna sednica Parlamenta privrednika Regionalne privredne komore Nišavskog, Pirotskog i Topličkog upravnog okruga. Sednici, kojom je predsedavao g.Andrija Radojičić, prisustvovali su i g.Predrag Petrović, generalni sekretar PKS, zamenica generalnog sekretara, gđa Nermina Ljubović, g.Milovan Kocić, potpredsednik PKS i g.Ivan Mitrović, šef kabineta predsednika PKS. Gordana Tiodorović, direktorka pravno-političkog odeljenja PKS članovima Parlamenta predstavila je šestu kvartalnu analizu primene propisa PKS. Ova analiza predstavlja novi mehanizam komunikacije Privredne komore Srbije sa Vladom R. Srbije (čl. 19. Zakona o privrednim komorama).\nKvartalne analize primene propisa sadrže predloge svih članica za donošenje, izmene i dopune propisa u cilju poboljšanja kvaliteta njihove primene. Zahvaljujući institutu „Kvartalne analize primene propisa“ i zakonodavnim aktivnostima Privredne komore Srbije, u saradnji sa Vladom RS i državnim organima, uspešno je realizovano 25 inicijativa, koje su stigle iz privrede. Šesta kvartalna analiza identifikuje klјučne i pojedinačne probleme koji negativno utiču na poslovni ambijent i definiše predloge za donošenje novih ili izmenu i dopunu postojećih zakona i podzakonskih akata. Ova kvartalna analiza primene propisa obuhvata prikaz uspešno realizovanih inicijativa PKS, novih inicijativa članica PKS u periodu od juna do kraja avgusta 2017. godine, inicijativa čija je realizacija u toku, kao i ponovljenih inicijativa.\nPrvu kvartalnu analizu propisa od značaja za privredu, Privredna komora Srbije dostavila je Vladi Republike Srbije aprila 2016. godine. Od početka ove poslovne godine, predstavljanje stavova privrede po pitanju propisa koji privreda primenjuje u svom poslovanju ostvaruje se u direktnoj komunikaciji sa ministarstvima i državnim institucijama i to kroz učešće u zajedničkim radnim grupama, predstavljanjem komentara PKS na nacrte propisa od značaja za privredu i dostavljanjem pojedinačnih inicijativa svih članica. Radne grupe formirane su u cilju međusobne saradnje privrede i komorskog sistema radi razmatranja pitanja od interesa za privredu i otklanjanja prepreka i problema sa kojim se privredni subjekti susreću u poslovanju. U saradnji sa brojnim državnim institucijama u prethodnom periodu formirano je 13 stalnih radnih grupa.\nNa ovoj sednici Parlamenta privrednika, predstavnici Privredne komore Srbije izneli su podatke o uspešno realizovanim inicijativama u periodu između pete i šeste kvartalne analize. Reč je o poreskim olakšicama za davanja u opštekorisne svrhe, ali i o inicijativi Grupacije proizvođača konditorskih proizvoda za ukidanje carinske stope i prelevmana na mleko u prahu i maslac. Na inicijativu privrednika donesen je pravilnik o obliku, sadržini i načinu vođenja evidencije o PDV i o obliku i sadržini pregleda obračuna PDV (Službeni glasnik RS, br. 80/16, 109/16). Od ostalih inicijativa usvojena je izmena i dopuna Pravilnika o načinu prijavlјivanja, prikuplјanja i praćenja neželјenih reakcija na lekove (Službeni glasnik RS, br. 64/2011 od 31.8.2011.) O svim ovim, ali i najavljenim inicijativama diskutovali su i prisutni članovi Parlamenta, uz konstataciju da je reforma komorskog sistema donela ozbiljne kvalitativne promene, koje su preduslov za uspešno poslovanje privrednih subjekata. O lokalnim inicijativama, aktivnostima ali i tekućim privrednim kretanjima na području koje pokriva Regionalna privredna komora Niš, privrednike je informisao direktor komore, g.Aleksandar Milićević.\n› PDV evidencije, pregled obračuna PDV i popunjavanje obrasca PPPDV\nPKS-RPK Niš organizuje poslovni trening PDV evidencije, pregled obračuna PDV i popunjavanje [...]\nDatum : sreda, 08 avgust 2018